Novi Sad: Povećan broj turista u januaru - News - Turistički svet\nNovi Sad: Povećan broj turista u januaru\nPrema poslednjim podacima Republičkog zavoda za statistiku Srbije na teritoriji Grada Novog Sada u januaru 2020. godine ukupno je boravilo 11.114 turista što predstavlja porast u odnosu na januar prošle godine za 25,4%. U istom mesecu ove godine ukupno je ostvareno 21.303 noćenja, što predstavlja porast od 21,4% u odnosu na isti mesec prethodne godine.\nNa osnovu podataka dobijenih od hotela i drugih objekata za smeštaj, u Novom Sadu su u januaru 2020. godine najviše noćenja ostvarili turisti iz Srbije, zatim iz Hrvatske, Rumunije, Kine, Bosne i Hercegovine, Ruske federacije, Slovenije, Nemačke, Crne Gore i Bugarske. Po noćenjima turista prve tri vanevropske zemlje su Kina, SAD i Australija.\nNajveći broj stranaca, koji su posetili info centre TONS-a u januaru, poreklom su iz Turske, zatim Kine, Hrvatske, Mađarske, Španije, Rusije, Bosne i Hercegovine, Poljske, Francuske i Irske. Interesantno je spomenuti da su nas u januaru posetili i gosti iz Južnoafričke republike i Argentine.\nU januaru 2020. godine naplaćena je boravišna taksa u iznosu od 3.662.084,00 dinara što predstavlja porast u odnosu na iznos naplaćene boravišne takse za isti period prethodne godine za 16,41%.\n» Dubai za svačiji džep


SNS : AKO NE OSVOJIM 54 POSTO NA LOKALU – SMENJIVANJA I OSTAVKE – NOVA NAŠA REČ\nSNS : AKO NE OSVOJIM 54 POSTO NA LOKALU – SMENJIVANJA I OSTAVKE\nNa predstojećim izborima u SNS-u u Leskovcu očekuju odlične rezultate, preko 54 procenata podrške birača, a oni koji ne dostignu taj cilj ili izgube izbore, biće smenjeni sa svojih funkcija.\nIz GrO SNS u Leskovcu, povodom predstojećih lokalnih, parlamentarnih i pokrajinskih izbora, najavljeno je da će konferencije za novinare u buduće da se održavaju svake nedelje.\n-Mišljenja smo da građani Leskovca imaju prvo da znaju šta sve lokalna vlast, na čijem su najznačajnijim pozicijama predstavnici SNS-a, preduzima kako bi svi zajedno živeli bolje i kvalitetnije. Za članove SNS-a izbori su svakog dana, što dokazujemo radom i svakodnevnim\naktivnostima, i uvereni smo da građani Leskovca to prepoznaju i da nam veruju, rekao je narodni poslanik Žarko Bogativnović.\nNa vanrednim parlamentarnim izborima iz 2014. godine, SNS u Leskovcu osvojio je 54,77 procenata glasova, i to će biti „donji prag“ ispod koga ne bismo smeli da idemo. Postavili smo najviše ciljeve, očekujemo preko 54 posto podrške birača, rekao je Bogatinović. Podpredsednik GrO SNS Nebojša Krstić je dodao da će se svaki drugi rezultat smatrati neuspehom, i svi oni koji idu ispod tog proseka i oni koji izgube izbore biće smenjeni sa svojih fukcija, što je već jedanput urađeno, kada je smenjeno 20 predsednika mesnih odbora, rekao je on. SNS na\npredstojećim izborima očekuje još trijumfalniju pobedu, rečeno je na konferecniji.\nSNS samo u Leskovcu broji preko 20.000 članova. Kvalifikaciona struktura je takva da ideje SNS-a deli leskovačka inteligencija, ali i veliki broj radnika, seljaka, omladine i sve veći broj penzionera.\nBogativnović je podsetio da je lider stranke Aleksandar Vučić najavio da će kampanju početi iz Leskovca, gde će početkom marta biti održan miting.\n-To govori o poverenju koje GrO SNS uživa u vrhu stranke i kod predsednika stranke Aleksandra Vučića, ali i to koliku su jug i jugoistok Srbije važni za razvoj Srbije, i koliko je to važno za stranku i predsednika Vučića, rekao je Bogatinović.\nBorićemo se da Leskovac bude dobro mesto za život, Srbija bogata, razvijena i uvažena evropska država. Kampanja SNS-a će biti pozitivna, a za glasove birača borićemo se isključivo radom, bez klevaeta i laži prema političkim neistomišljenicima.\nMeđutim, konkretniji odgovori na naka pitanja na ovoj konferenciji su izostali, uz obrazloženje da će novinari precizan odgovor na svako pitanje moći da dobiju na narednim konferencijama, koje će biti organizovane „po oblastima“.\nNa pitanje novinara Nove Naše reči koliko je radnih mesta u Leskovcu otvoreno zahvaljujući podršci Vlade Srbije Bogatinović nije odgovorio konkretno ,uz obrazloženje da će na nekoj od narednih konferencija biti odgovoreno na to pitanje.\nO tome šta je SNS zatekao kada je došao na vlast, šta je urađeno i šta se planira biće reči na narednim konferencijama, rekao je Bogatinović.\n-To što je gradonačelnik Leskovca jedan od četiri ili pet gradonačelnika koji su dobili najviše novca iz republičkog budžeta, 250 do 300 miliona, i to je dokaz da Republika Srbija želi promene u ovom gradu. Očekuje se i pomoć Vlade da se reši problem koletora. –\n„uskočio„ je potpredsednik Gradskog odbora Nebojša Krstić koji je najavljen i kao šef izbornog štaba naprednjaka u Leskovcu.\nNi on, medjutim, nije odgovorio na pitanje koliko je novih radnih mesta otvoreno u Leskovcu zahvaljujući podršci Vlade Srbije.\n-Vezano za nova zapošljavanja, poznato je da je kupovinom „Jugespresa“ i „Sintetike“ gradska vlast stvorila uslove za izgradnju dve nove fabrike, „Džinsi“ i „Jura, ove godine dolazi i LIDL. Grad ima obavezu da pripremi infrastruru, dok se za sve drugo očekuje pomoć Republike,\ni za sada je ima,- rekao je Krstić i naglasio da je lokalna vlast puno toga uradila u oblasti školstva i zdravstva. On je zaključio da je gradska vlast sistemski ušla u rešavanje problema koji dugo nisu rešavani, u čemu ima i finasijsku i svaku drugu pomoć Republike.\nNa pitanje novinara Nove Naše reči da li će novinari na nekoj od sledećih konferecnija moći da dobiju precizne cifre koliko je ljudi zapošljeno, i da li je tačno da se već prave spiskovi onih koji će moći da dobiju posao u novim fabrikama, a reč je isključivo o glasačima SNS-a u jednom prigradskom naselju, Krstić je odgovorio:\n-Što se spiskova tiče, kategorički tvrdim da je odgovor ne, jer mi ne možemo da pravimo spiskove za privatne fabrike koje tek treba da počnu da rade. Što se tiče zapošljavanja, poznato je da je na tržištu rada 3.000 manje nezaposlenih.\nNa konstataciju novinara JUGpressa da to nije pravi pokazatelj o smanjenju nezaposlenosti, jer se broj nezapsolenih sa evidencije raznim mehanizmima smanjuje, Krstić je rekao da će novinari dobiti precizne podatke o tome koliko i gde je bilo novih zapošljavanja od kada je SNS na vlasti u gradu.\nKako će se kampanja sprovoditi, da li metodom „od vrata do vrata“, ili nekom drugom, još uvek se ne zna. Organizacija i infrastruktura stranke su dobri, nema problema sa frakcijama i svađama, pa se očekuje da će kampanja biti uspešna, a da će SNS u Leskovcu postići maksimalne rezultate. Nakon završetka razgovora na republičkom nivou, znaće se da ćli će SNS na izbore ići samostalno ili u koaliciji, a takva odluka će se preneti i na lokalni nivo, rečeno je na konferenciji.\nNa pitanje novinara Nove Naše reči da li kampanja kreće iz Leskovca zbog toga što, što se moglo čuti iz obraćanja Aleksandra Vučića Rasimu Ljajiću, stranka Ljajića ima najjači odbor u Srbiji upravo u Leskovcu, Krstić je odgovorio da je to dobro, „jer je i leskovački gradski odbor\nSNS-a najbolji u Srbiji, pa ako je to slučaj i sa Ljaljićevim odborom, izuzetna je prilika da se kampanja dobro počne“.\nBOŽIDAR VUČKOVIĆ PONOVO IZABRAN ZA PREDSEDNIKA


Na sopstveni pogon - petak, 4. novembar | SEEcult.org\nProgram “Na sopstveni pogon” beogradske nezavisne kulture ulazi u završnicu, a uoči kulminacije prvog dana vikenda, poziva publiku 4. novembra, između ostalog, na otvaranje sedmog Festivala “Slobodna zona”, jesenje izdanje “Mode za poneti”, premijeru filma “Feniksov san”, kao i na više javnih razgovora, prezentacija radionica i izložbi koje su otvorene širom Beograda.\nFestival “Slobodna zona”, u organizaciji Kulturnog centra Reks, počinje svečano u 19 sati u Dvorani Kulturnog centra Beograda filmom “Ovo nije film” nagrađivanog iranskog reditelja Džafara Panahija, kome je nedavno potvrđena šestogodišnja zatvorska kazna, uz zabranu umetničkog rada, napuštanja zemlje i komunikacije s medijima u narednih 20 godina. “Slobodna zona” će do 9. novembra prikazati u DKC-u i Domu omladine Beograda još oko 40 dokumentarnih i igranih angažovanih filmova o najaktuelnijim društvenim i političkim temama iz celog sveta, a uz dvadesetak gostiju, predstaviće i raznovrstan prateći program, koji će doprineti promišljanju nekih od gorućih tema današnjice.\nKulturni centar Rex je, inače, jedan od tridesetak učesnika programa “Na sopstveni pogon”, koji se od 25. oktobra održava širom grada - od Zemuna do Krnjače, predstavljajući oko 80 raznovrsnih programa.\nKulturni centar “Grad” tako od 4. do 6. novembra organizuje jesenje izdanje “Mode za poneti” sa novim kreacijama nekoliko desetina neafirmisanih domaćih dizajnera.\nU ZMUC-u - Zemunskom malom umetničkom centru, u 17 sati biće održan javni razgovor “A šta posle diplome?”, u organizaciji SEEcult.org, posvećen uslovima studiranja na umetničkim akademijama u Beogradu i perspektivi mladih umetnika.\nDa li se diploma svodi na mrtvo slovo na papiru? Kako se nametnuti i promovisati? Da li je i kako moguće živeti od umetnosti?, neka su od pitanja na koja će pokušati da odgovore učesnici razgovora - umetnica i asistentkinja na FLU Olivera Parlić, vanredni profesor na FPU Marko Lađušić, nezavisna kustoskinja Maja Ćirić i studenti. Razgovor će moderirati Goran Denić, umetnički direktor ZMUC-a, a poslužiće kao svojevrsni uvod u Festival besmislenih i beskorisnih veština kojim će 5. novembra u ZMUC-u biti završen “Na sopstveni pogon”.\nPretposlednjeh dana programa “Na sopstveni pogon” biće održana u 19 sati u Centru za kulturnu dekontaminaciju i javna diskusija “Studenti/kinje protiv Bolonje: Kvalitet i svrha obrazovanja”, u organizaciji studentskih kolektiva Odbrani Filozofski i Odbrani Filološki.\nU CZKD-u je u toku i izložba “MAFAF - Nevidljiva istorija - pogled iz Beograda”, posvećena pulskom Međuklupskom i autorskom festivalu amaterskog filma, nekada najvećoj manifestaciji filmskog amaterizma u bivšoj Jugoslaviji.\nRaznovrstan program pretposlednjeg dana festivala nezavisne kulture nudi i Kulturni centar BIGZ, uključujući premijeru srednjemetražnog eksperimentalno-plesnog filma “Feniksov san” autora Saše Perića, koji će biti najavljen prezentacijom glumačke radionice Teatra pokreta Kvaka.\nCirkusfera organizuje u BIGZ-u radionicu poi žongliranja, Kroz prozor fabrika će predstaviti rezultate radionice pozorišta senki “Beograde, dobro jutro”, a Radio Nica instalaciju “Sve je Tlo”, koja predstavlja pokušaj promene karaktera prostora uz pomoć jednostavnih intervencija svetlom i materijalom. Biće predstavljena i video instalacija “Treshold” Ane Stefanović i Selene Junačkov, a najavljen je i performans “Na početku beše knjiga” Maše Miloradović, kao i nastavak otvorenih treninga brejkdensa (Recognize Crew).\nŠirom Beograda moguće je videti i izložbe koje su otvorene proteklih dana u okviru programa “Na sopstveni pogon”.\nIzložba “Karavukovo 002”, koja predstavlja radove nastale na drugoj multimedijalnoj umetničkoj koloniji održanoj održane proteklog leta u Karavukovu u organizaciji ZMUC-a, u toku je u Umetničkom centru Univerzitetske biblioteke “Svetozar Marković”, u Trećem Beogradu priređena je izložba ruske umetničke grupe “Kolektivne akcije”, predstavnika Rusije na Bijenalu u Veneciji.\nU galeriji O3one moguće je videti fotografije japanskog umetnika Selija Jukija (Yuki), odnosno izložbu “Pokušavam da prebrojim zrna peska preostala na noktu”, koja je deo projekta srpsko-japanske saradnje “Yugo Japan Art”. Takođe, još 4. novembra - u donjem prostoru galerije O3one - moguće je videti intermedijalni rad “Soba malih strahova” Irene Ristić, u produkciji organizacije Hop.la!\nU prostoru Dah teatra u toku je izložba “In memoriam srpskom selu / DNK za veštačku oplodnju” Zorana Rajšića, u organizaciji Bazaarta, a Centar za razvoj fotografije predstavlja najbolje radove sa godišnjeg konkursa “Press Photo Serbia” u Pres centru Udruženja novinara Srbije.


Dom kulture "Gračanica" organizuje putujući bioskop • RTK\nOrganizatori su podjednako vodili računa i o mlađim i starijim gledaocima, čijem ukusu je prilagođen filmski repertoar.\n"Prosto znamo da ta deca nisu imali nikad priliku da pogledaju neki crtani film na velikom platnu, takođe i starija populacija nema tako često priliku da pogleda neke filmove, koji se trenutno prikazuju i jednostavno u mogućnosti smo da im na taj način približimo sedmu umetnost", ističe urednik filmskog programa Boban Jevtić.\nUrednik filmskog programa ističe da putujući bioskop ima podršku Ministarstva kulture Vlade Srbije, Opštine Gračanica, kao i Filmskog centra Srbije.\n"Ova godina je bila znatno posećenija u odnosu na predhodnu, jednostavno možda zbog bolje informisanosti, a možda i zbog samog odabira filmova, jer kao što ste primetili ovde kod nas u Gračanici, domaći filmovi su znatno posećeniji, s obzirom da je ove godine publika imala priliku da pogleda domaću hit komediju 'Ekipa' tako da je i posećenost bila bolja u svim tim mestima gde smo prikazivali filmove", kaže urednik filmskog programa.\nFilmovi se tokom novembra prikazuju svakog četvrtka, u dva termina,od 19 sati i 21 čas , a u planu je i organizovanje Međunarodnog filmskog festivala koji bi se , u saradnji sa kompanijom Arten Popkorn , održavao od 10. do 12. decembra.


CBCG započela pripremne aktivnosti za uvođenje instant plaćanja – Bankar.me\nMarch 18, 2019 BANKE, Članci, CRNA GORA, CRNA GORA, SVE VIJESTI Leave a comment\nOn je na godišnjem susretu guvernera regiona, koji je ove sedmice održan u Savudriji u Hrvatskoj, kazao da CBCG prati trendove i primjenu finansijske tehnologije u poslovnim bankama, zahtjevajući strogo vođenje računa o bezbjednosti transakcija i zaštiti od sajber kriminala.\n„Centralne banke moraju oprezno ispitati mogućnost kontrolisane primjene finansijske tehnologije kroz prizmu očuvanja finansijske stabilnosti“, rekao je Žugić učestvujući na panelu na kome su razmatrana pitanja izazova monetarne politike i bankarstva vezanih za finansijsku tehnologiju.\nOn je dodao da unaprijeđena tržišna infrastruktura mora biti ne samo efikasna i inovativna, već sigurna i otporna na rizike.\nIz CBCG su saopštili da su se glavne teme ovogodišnjeg skupa, koji okuplja guvernere, predstavnike banaka i finansijskog sektora zemalja regiona, odnosile na monetarnu politiku i centralno bankarstvo.\nPanelisti su se složili u ocijeni da finansijska tehnologija postavlja brojne izazove pred monetarnu politiku, posebno u svijetlu digitalnog okruženja, kao i da taj segment mora biti adekvatno zakonski regulisan.\n„Kroz regulativu se mora obezbijediti visok stepen sigurnosti tih transakcija i istovremeno zadovoljstvo klijenata, koji sve više koriste moderne bankarske usluge“, zaključeno je tokom panela.\nGodišnji susreti guvernera centralnih banaka regiona, koje sedmu godinu uzastopno organizuje hrvatski poslovni nedjeljni časopis Lider u saradnji sa Narodnom bankom Hrvtaske, imaju za cilj unaprjeđenje saradnje finansijskih institucija regiona i razmjenu iskustava.\nPOJMOVICBCG instant plaćanje Radoje Žugić\nPrevious Poreska uprava blokirala 51,6 miliona eura na računima dužnika\nSljedeći Naslovne strane dnevnih novina za 18. mart – Najvažnije vijesti iz ekonomije


Mujezinović: Razmotriti mogućnost izrade geološke studije o istraživanju i eksploataciji nafte u FBiH - Akta.ba\nMujezinović: Razmotriti mogućnost izrade geološke studije o istraživanju i eksploataciji nafte u FBiH\n19.03.2010. 14:14 / Izvor: Fena\nCijeneći dosadašnje aktivnosti i iskustva u istraživanjima postojanja nalazišta nafte na području Federacije BiH, premijer FBiH Mustafa Mujezinović potvrdio je u izjavi za Fenu da je od Federalnog ministra energije, rudarstva i industrije Vahida Heće, zatražio da razmotri mogućnost izrade geološke Studije o istraživanju i ekspoloataciji nafte na području Federacije BiH, ali i zakonskog okvira kojim će se regulirati istraživanja i eksploatacija nafte.\nIstraživanja koja su prije rata provodili "Energoinvest" i Rafinerija Bosanski Brod pokazala su da se nafta nalazi na području tuzlanskog bazena i Posavine, tačnije potez od Bosanskog Broda, preko Brčkog, Bijeljine i Zvornika, do Tuzle, na površini od oko 12.000 kvadratnih metara.\n"Mi konačno moramo riješiti ovu dilemu, a ranija istraživanja moraju dobiti potrebnu verifikaciju. Na ovom slučaju trebaju raditi stručnjaci iz ove oblasti koji znaju prepoznati i ocijeniti činjenično stanje", kazao je Mujezinović u izjavi za Fenu.\nTakođer, Mujezinović je od Heće zatražio i da pokrene aktivnosti na doradi "Studije opravdanosti snabdijevanja toplinskom energijom iz Termoelektrane Kakanj područja do / i Sarajeva", a koja je izrađena početkom 2005., na način da se njom obuhvati i toplifikacija područja od Kaknja do Zenice.\n"Ranija istraživanja su pokazala da je to najjeftiniji način zagrijavanja", kazao je Mujezinović.\nOve aktivnosti odvijale bi se u saradnji sa Federalnim ministarstvom prometa i komunikacija i Direkcijom za izgradnju, upravljanje i održavanje autocesta u Federaciji BiH, a radovi oko izgradnje infrastrukture za toplifikaciju koordinirali bi se s izgradnjom Autoceste Sarajevo-Zenica, odnosno stvorile bi se pretpostavke da se već otkupljeno zemljište uz autoput iskoristi i za ovu svrhu.\n#Federalno ministra energije rudarstva i industrije\n#Studija o istraživanju i ekspoloataciji nafte


Više od 400 miliona KM za mala i srednja preduzeća u Srpskoj – Visegradlive.com\nHome / BIH / Republika Srpska / Aktuelnosti RS / Više od 400 miliona KM za mala i srednja preduzeća u Srpskoj\n1 sedmica ago\tAktuelnosti RS, Ekonomija 95 Views\nAkcionim planom za sprovođenje Strategije razvoja malih i srednjih preduzeća Republike Srpske od 2022. do 2024. godine planirano je ukupno 434.327.162 KM.\nOvaj akcioni plan Vlada Republike Srpske usvojila je nedavno.\nIz Ministarstva privrede i preduzetništva RS, koje je jedno od nosilaca Akcionog plana, rekli su za “Nezavisne” da su do 2024. godine planirana sredstva iz budžeta od 71.273.800 KM ili 16,4 odsto, a iz drugih izvora finansiranja 363.053.362 KM ili 83,6 odsto.\n“Najveći iznos sredstava iz drugih izvora odnosi se na kreditna sredstva Investiciono-razvojne banke RS, koja su planirana u iznosu od 268.420.000 KM i čine gotovo 61,8 odsto od ukupno raspoloživih sredstava za realizaciju strategije”, naveli su iz Ministarstva.\nOvo ministarstvo je, zajedno sa ostalim nosiocima aktivnosti, planiralo podršku za preduzetnike druge šanse koji ponovo počinju biznis, uspostavljanje sistema ranog upozorenja u vezi s problemima u poslovanju, za početnike u biznisu, za zapošljavanje i samozapošljavanje, samostalne preduzetnike za njihove projekte, nastavak aktivnosti vezanih za razvoj preduzetništva žena, odobravanje kredita i garancija i podršku uvođenju tehničkih standarda. Takođe, sredstva su planirana i za opremanje laboratorija na fakultetima, podršku društvenim preduzećima, podršku vezanu za digitalnu transformaciju, promociju poslovnih zona, energetsku efikasnost, izgradnju tehnološkog parka, jačanje kapaciteta lokalnih razvojnih agencija i druge aktivnosti.\n“Tokom sprovođenja, osim nas, najviše aktivnosti je na Ministarstvu za naučno-tehnološki razvoj, visoko obrazovanje i informaciono društvo, Ministarstvu rada i boračko-invalidske zaštite, Zavodu za zapošljavanje, Razvojnoj agenciji RS, Fondu za zaštitu životne sredine i energetsku efikasnost, Privrednoj i Zanatsko-preduzetničkoj komori RS, IRB RS i Garantnom fondu RS”, kazali su iz resornog ministarstva.\nDodali su da će se značajna podrška za privrednike obezbijediti i kroz projekte koje finansiraju donatori kao što su GIZ, Evropska komisija (IPA projekti), Sida Švedska, ILO, EBRD i drugi.\n“Ako posmatramo po visini sredstva, ključni su projekti koji se odnose na zapošljavanje, direktna ulaganja te podršku koju će obezbijediti IRB RS, GF RS i Fond za zaštitu životne sredine. Pri tome svakako ne treba zaboraviti značajna donatorska sredstva”, zaključili su iz Ministarstva privrede i preduzetništva Republike Srpske.\nPero Ćorić, predsjednik Privredne komore RS, rekao je da je ovo izuzetno značajno jer su kod nas mala i srednja preduzeća još u razvoju i potrebna im je svaka pomoć.\n“Ona treba da se osnaže tehnološki, da digitalizuju procese proizvodnje, kadrovski se ojačaju i bolje pozicioniraju na ino-tržištu. Sve su ovo aktivnosti i potrebe malih i srednjih preduzeća koja bez pomoći Vlade RS ne mogu to iznijeti sama. Ovo strateško opredjeljenje Vlade treba pozdraviti i imati uvjerenje da će se to realizovati “, naveo je Ćorić.


pink.rs | Stefanović: Opozicija Vučiću crta METU NA ČELU - pokušava da ga okrivi za ubistvo Ivanovića!\nFunkcioner SNS Nebojša Stefanović izjavio je danas da deo opozicije i medija praktično crta "metu na čelu" predsedniku Aleksandru Vučiću, pokušavajući da ga okrive za ubistvo Olivera Ivanovića.\nStefanović je ukazao na vanrednoj pres konferenciji da pri tom nikom od njih nije stalo ni do Ivanovića, niti do otkrivanja ubica i pravde, već taj slučaj samo koriste, tačnije zloupotrebljavaju, u političke svrhe, za nastavak kampanje protiv predsednika.\n- Na smrti Olivera Ivanovića skupljaju političke poene - rekao je Stefanović i ocenio da je užasno da se bilo čija smrt koristi za potrebe dnevne politike.\n- Neshvatljivo je da Šutanovac i Ðilas govore o ubistvima u Srbiji, o kriminalu, oni koji su bili na vlasti kada su ubijani policajci, političari i ljudi koji su se zatekli na mitingu protiv vlasti, u sred Beograda, u Jagodini, a ne negde gde Srbija nema efektivnu vlast - rekao je Stefanović.\nOn je dodao da je broj ubistava kada su Šutanovac, Ðilas, Janković imali vlast bio zastrašujući.\nPrimetio je da se stvara atmosfera u kojoj je legitimno da svi mogu da optužuju predsednika Vučića, a da on nema pravo ni da se oglasi, niti da odgovori, iako nije odgovoran za bilo kakavo ubistvo ili bilo koje drugo krivično delo.\nVažno je samo da se optužbe protiv njega plasiraju u javnost, najpre preko društvenih mreža, a potom dospevaju u medije, u javnost, bez ikakve odgovornosti, a oni koji takve stvari pišu, kao da su same po sebi neupitne, kasnije "nestanu".\nStefanović je podsetio da je Srbija odmah i jedina pokazala iskren interes da se rasvetli Ivanovićevo ubistvo i zatražila da učestvuje u istrazi.


Rekapitulacija: Strelci, minutaža, mečevi\nFudbaleri Crvene zvezde prešli su polovinu puta prvog dela sezone, odnosno odigrali su već 21 utakmicu od čak 37 mogućih do Nove godine.\nProsečno prođe 34 minuta dok crveno-beli ne zatresu mrežu, a suprotno se dogodi u proseku tek posle 41 minuta, kod kuće čak nakon 66. Na svakom od 21 duela Zvezda je postigla najmanje po jedan pogodak, a zanimljivo da se u strelce upisalo čak 16 igrača. Mrežu su naši golmani uspeli da sačuvaju na pet susreta, od toga u četiri navrata na Marakani.\nFudbaleri Zvezde su postigli 13 golova, šest na svom terenu i jedan više na strani. Naša mreža se zatresla u 10 navrata, od čega samo jednom na Marakani, a čak na šest duela nismo primili pogodak.\nU proseku prođe 39 minuta dok naši igrači ne dođu do gola, dok je rivalima prosečno potrebno 23 da isto učine.


ZORANA ARUNOVIĆ I DAMIR MIKEC NAJUSPEŠNIJI STRELCI SRBIJE U 2018. – Sportski savez Beograda\nPočetnaVesti naslovnaZORANA ARUNOVIĆ I DAMIR MIKEC NAJUSPEŠNIJI STRELCI SRBIJE U 2018.\nZorana Arunović i Damir Mikec najuspešniji su strelci naše zemlje za 2018. godinu u izboru Streljačkog saveza Srbije. Najuspešniji trener je Jelena Arunović, selektor za pištolj i lični trener Zorane Arunović. Na prvom mestu rang liste klubova za 2018. je beogradski Policajac. Zorana Arunović (Olimpik 011) i Damir Mikec (Policajac) su nanizali veliki broj pojedinačnih odličja, ali i medalja u miksu vazdušnim pištoljem na značajnim međunarodnim takmičenjima minule godine.\nArunovićeva se sa svakog velikog takmičenja na kome je učestvovala u 2018. vratila bar sa jednom medaljom. Uspešnu sezonu krunisala je titulom svetskog vicešampiona vazdušnim pištoljem na SP u Čangvonu, čime je Srbiji donela prvu kvotu za Olimpijske igre u Tokiju 2020. Na prvom velikom takmičenju u 2018, na Evropskom prvenstvu vazdušnim oružjem u Đeru osvojila je pojedinačno srebro i predvodila Srbiju ka ekipnoj bronzi vazdušnim pištoljem. Na turnirima Svetskog kupa okitila se sa dva srebra i bronzom u pojedinačnoj konkurenciji, a na Mediteranskim igrama u Taragoni je bila druga vazdušnim pištoljem.\nZorana i Damir su zajedno, kao članovi miksa vazdušnim pištoljem, osvojili četiri odličja na evropskim i svetskim takmičenjima u 2018. godini. Na šampionatu Starog kontinenta u Đeru su „pogodili“ srebro, a na turnirima Svetskog kupa dva srebra i bronzu, dok su na šampionatu planete bili četvrti. Na Mediteranskim igrama takmičenje mešovitih parova nije bilo u programu.\nZorana Arunović i Damir Mikec su i prošle godine proglašeni za najbolje strelce Srbije, dok je Jeleni Arunović, koja je minule godine dobila Majsku nagradu Sportskog saveza Srbije, ovo prvo proglašenje za najuspešnijeg trenera naše zemlje. Najboljim pojedincima i klubovima će priznanja biti dodeljena na svečanosti u drugoj polovini januara kada će zvanično biti proglašeni najbolji strelci Srbije za 2018. u svim kategorijama.


Teški pregovori o američkom budžetu\nNacionalni merač zaduženosti Sjedinjenih Država, postavljen na fasadi jedne zgrade u Njujorku\nBudžetska kriza u Sjedinjenim Državama podstakla je republikance da traže usvajanje ustavnog amandmana kojim bi se Kongres i predsednik obavezali da svake godine dovedu budžet u ravnotežu. Neki stručnjaci kažu da bi to veoma otežalo administraciji da reaguje na krize i da bi pogoršalo recesiju.\nNeprestano povećanje cifre na elektronskom meraču zaduženosti vlade Sjedinjenih Država razlog je što neki članovi Kongresa predlažu ustavni amandman za uravnoteženje budžeta, tvrdeći da će bez njega administracija u Vašingtonu nastaviti da gura zemlju dublje u dugove.\nAli kritičari kažu da bi to veoma otežalo finansiranje većih projekata infrastrukture, kao što je izgradnja puteva i mostova.\nOni takođe kažu da je vladi potrebna fleksibilnost zbog nepredvidivih troškova - ratova, prirodnih katastrofa i ekonomskih problema - poput nedavne recesije.\nU vreme ekonomskih kriza raste nezaposlenost što iziskuje veću državnu pomoć za nezaposlene. Istovremeno, prihodi od poreza padaju, jer manje ljudi ima primanja koja mogu da se oporezuju.\nAko se tome dodaju sve godine u kojima je vlada štampala više novca nego što prima, dolazi se do duga od 14,3 biliona dolara, koji američka vlada otplaćuje tako što pozajmljuje na drugoj strani. Takve pozajmice utiču na rast kamatnih stopa i usporavaju rast privrede.\nBrajan Darling, iz konzervativne Fondacije Heritidž, kaže da vlada ima deficit jer je državni aparat prevelik, prebrzo raste i mnogo košta.\n"To nanosi štetu našoj i svetskoj privredi jer američka vlada troši ogromna sredstva koja bi mogla da se upotrebe negde drugde", rekao je Darling.\nAli Majkl Etlinger iz liberalnog Centra za američki progres kaže da veliki deficit ne uzrokuje veličina vladinog aparata već ogromno smanjenje poreza koje je uvela administracija predsednika Džordža Buša.\n"Sjedinjene Države se razlikuju od skoro svih drugih razvijenih država po tome što imaju mnogo manje poreze. Pokušavamo da trošimo kao neka razvijena zemlja, ali u stvari trošimo manje jer imamo mnogo manje prihode od poreza", kaže Etlinger.\nRepublikanci u Kongresu traže da Vašington smanji troškove, a ne da podiže poreze.\nRepublikanski senator Orin Heč kaže da je donošenje ustavnog amandmana za redovno godišnje uravnoteženje budžeta jedini način da se zaustavi preterano trošenje.\n"Vašington uporno pokazuje da ne može da kontroliše svoju strast za trošenjem", rekao jee senator Heč.\nPredsednik Barak Obama smatra da je važno da se sada radi na uravnotežavanju budžeta i donošenju teških odluka, i da je to sastavni deo posla na koji su izabrani i on i članovi Kongresa.\n"Za to nam nije potreban ustavni amandman. Samo treba da odradimo svoj posao", kaže predsednik Obama.\nPredstavnički dom podržava donošenje amandmana, ali je malo verovatno da bi to prošlo u Senatu ove godine. Petoro ekonomista-nobelovaca kaže da bi takav zakon otežao reagovanje na krize, pogoršao recesiju i doveo do još većeg zastoja u Kongresu.


Zbog ovakvih ljudi i umiru moje kolege koji su nesebično davali i daju posljednje atome snage da pomognu bolesnim i zaraženim! Zbog ovakvih i imamo ljude na pozicijama koji godinama urušavaju sistem, podržavaju nepotizam, podržavaju kriminal i ubijaju nedužne! Ovoliko ljudi se ne pojavi na protestima kad ih trebamo, ovoliko ljudi se ne pojavi na biračkom mjestu kad ih trebamo, ovoliko i mnogo više ljudi imamo u narodnoj kuhinji!\nDoktor Haris Mujanović oglasio se na Facebooku povodom gužvi u tržnim centrima, tokom Crnog petka (Black Friday). Mujanović, koji je stomatolog u Hitnoj pomoći, podijelio je fotografije gužvi iz sarajevskih tržnih centara, ali i fotografije svojih kolega doktora koji su proteklih dana izgubili život zbog koronavirusa.\n- Ovdje vam nije problem doći i čekati satima da kupite glupost, ali zato kad dođete u Hitnu Pomoć ako ne možete odmah ući ili šta više morate čekati u redu odmah slijede, psovke, vrijeđanja i u zadnje vrijeme fizičko napastovanja na medicinske radnike! – napisao je u objavi, prenosi Avaz.\n- Zbog ovakvih ljudi i umiru moje kolege koji su nesebično davali i daju posljednje atome snage da pomognu bolesnim i zaraženim! Zbog ovakvih i imamo ljude na pozicijama koji godinama urušavaju sistem, podržavaju nepotizam, podržavaju kriminal i ubijaju nedužne! Ovoliko ljudi se ne pojavi na protestima kad ih trebamo, ovoliko ljudi se ne pojavi na biračkom mjestu kad ih trebamo, ovoliko i mnogo više ljudi imamo u narodnoj kuhinji! – stoji u njegovoj objavi na Facebooku, koja se završava riječima: SRAM VAS I STID BILO JOŠ JEDNOM!!!


BIRODI: REM da navede RTS i Pink da poštuju zakon – Gerila\nGerila > Politika > BIRODI: REM da navede RTS i Pink da poštuju zakon\nBIRODI: REM da navede RTS i Pink da poštuju zakon\nobjavljeno na Feb. 16, 2020 u 4:30 pm 16/02/2020\nPostoje indicije da su dve najuticajnije televizije sa nacionalnom frekvencijom u Srbiji Radio-Televizija Srbije (RTS) i TV Pink, kršile Zakon o elektronskim medijima, piše danas Biro za društvena istraživanja (BIRODI) iz Beograda na osnovu istraživanja od 1. septembra do 30. novembra 2019. godine.\nRTS i TV Pink su u tom periodu “izrazito pozitivno izveštavale o predstavnicima vlasti, dok su izrazito negativno izveštavale ili su cenzurisale neke članove opozicije”, piše BIRODI i ukazuje da su time njihovi gledaoci “bili uskraćeni za objektivno, istinito i nepristrasno izveštavanje o političkim akterima”.\nBIRODI je saopštio da zbog toga “zahteva od Regulatorne agencije za elektronske medije (REM) da u skladu sa Zakonom o elektronskim medijima obezbedi zakonitost” tako da RTS i TV Pink “uspostave vremenski i tonalitetski balans u izveštavanju o svim relevatnim političkim akterima u svojim centralnim informativnim emisija”.\nU svom izveštaju “Alarm media monitoring” BIRODI navodi da je po rezultatima tromesečnog posmatranja, u centralnom dnevniku RTS-a predsednik Srbije i Srpske napredne stranke (SNS) Aleksandar Vučić bio predstavljen sa 81 odsto pozitivnog vremena, i u ukupno 3,38 sati koliko ga je bilo u tom dnevniku.\nU izveštaju se navodi i da su “izuzetno pozitivno” na RTS-u bili predstavljeni i predsednica Vlade Ana Brnabić i ministar inostranih poslova Ivica Dačić.\n“Pozitivno” (sa preko 50 odsto pozitivnog vremena u odnosu na ukupno vreme pojavljivanja), ali u “nemerljivo manjem vremenskom periodu”, predstavljeni su opozicioni političari: Vojislav šešelj, Zoran Živković, Djordje Vukadinović, Boris Tadić i Zoran Lutovac.\nBIRODI navodi da su u isto vreme na RTS-u sa preko 50 odsto “negativnog vremena” predstavljeni Dragan Djilas i Sergej Trifunović, dok su “cenzurisani” lideri opozicije, predstavnici stranaka nacionalnih manjina i opozicioni narodni poslanici kao što je Saša Radulović.\nU posmatranom periodu na TV Pink su sa preko 50 odsto “pozitivnog vremena” predstavljeni Vojislav Šešelj, Nenad Čanak, Čedomir Jovanović i Miloš Jovanović, dok su negativno predstavljeni Zoran Lutovac, Zoran Živković, Vuk Jeremić, Dragan Djilas, Boris Tadić i Boško Obradović.\nU periodu od tri meseca TV Pink je “cenzurisao” Sašu Radulovića, Djordja Vukadinovića i predstavnike stranaka nacionalnih manjina.\nBIRODI podseća da je sloboda govora, i kroz slobodu medija, garantovano pravo kroz više medjunarodnih akata čija je i Srbija potpisnica, kao što je Univerzalna deklaracija o ljudskim pravima iz 1948. godine, koja garantuje svakome pravo na slobodu mišljenja i izražavanja, što uključuje i slobodu mišljenja bez uplitanja i traženja, primanja i prenošenja informacija i ideja kroz bilo koji medij i bez obzira na granice”.\nIsto potvrdjuje i Član 10 Evropske konvencije o ljudskim pravima kojim je propisano da “svako ima pravo na slobodu izražavanja, a da to pravo uključuje slobodu mišljenja, prihvatanja i prenošenja informacije i ideje bez uplitanja javne vlasti i bez obzira na granice, kao i da država ima pravo da zahteva licenciranje emitovanja, televizije ili bioskopa”.\nBIRODI podseća da je Komitet ministara Saveta Evrope, u skladu sa Statutom Saveta Evrope, 2007. godine usvojio Preporuke u kojima se insisitra da, izmedju ostalog “tokom izborne kampanje regulatorni okvir (telo, zakon i podzakonski okvir) treba da podstiče i omogući pluralistički izraz mišljenja putem emitovanih sadržaja”, kao i da bi takva obaveza “trebalo da se odnosi na javne servise i na privatne televizijske stanice u njihovim relevantnim delovima programa”.\nKoraks pozvao Šapčane da izađu na izbore


Novi sadržaji u Sijarinskoj Banji - SPA i Rimsko kupatilo\nPočetna/ZDRAVLJE/HIPOKRAT/Novi sadržaji u Sijarinskoj Banji – SPA i Rimsko kupatilo\nNovi sadržaji u Sijarinskoj Banji – SPA i Rimsko kupatilo\nSana Life 27. decembra 2021.\tHIPOKRAT, TRADICIJA, TURIZAM, ZDRAVLJE Ostavite komentar\nSijarina SPA je projekat na koji su u Sijarinskoj Banji koji je zaživeo nedavno samo je prvi od niza sadržaja kojim će se ova banja promovisati i kao mesto za odmor i rekreaciju.\nMedveđi je Vlada Srbije namenila 74 miliona dinara kako bi, pored ostalog, obnovila Rimsko kupatilo. Ono je pre nekoliko godina nestalo pod klizištem. Sada se planira izgradnja objekta sa 12 kada koje će se puniti prirodnom termomineralnom vodom, dok će staza zdravlja biti produžena i oplemenjena raznovrsnim sadržajima.\nU lokalnoj samoupravi najavljuju da će u ovom mestu rekonstruisati Kulturni centar i osnovnu školu, ali im je najznačajniji projekat infrastrukturnog povezivanja sa opštinama Topličkog okruga.\n“Izgradnja 30 kilometara puta preko Radan planine preporodiće sve lokalne samouprave koje je okružuju. To je projekat koji će umnogome unaprediti turizam u ovom delu zemlje. Njegovom realizacijom biće povezane atraktivne turističke destinacije u Topličkom i Jablaničkom okrugu, a posetiocima bilo koje lokacije pružiće sadržajniji odmor, dok će putavanje među njima biti bar četiri puta brže nego danas, kaže Nebojša Arsić, predsednik opštine Medveđa.\nVlada Srbije je formirala i radnu grupu koja treba da brine o razvoju ovog dela zemlje – takozvanog Radanskog klastera. Njen prvi zadatak je da saobraćajno poveže Prokuplje, Kuršumliju, Đavolju Varoš i Prolom Banju sa Sijarinskom Banjom, Medveđom, arheološkim lokalitetom Caričin grad, na teritoriji Lebana, do Leskovca kao sedišta Jablaničkog okruga. Rehabilitacioni centar „Gejzer“ u Sijarinskoj Banji ima 277, a gostima je na raspolaganju još oko 1.000 ležajeva u kategorisanom privatnom smeštaju.\nSijarinska Banja leži nad termomineralnim jezerom i ima 18 izvora koji se koriste u zdravstvene svrhe, a rastojanje između dva najudaljenija je tek oko 800 metara. Sastav zemljišta uticao je na specifične karakteristike voda koje pomažu u lečenju najrazličitijih bolesti, a posebna atrakcija je gejzer koji je nastao sondiranjem terena sredinom prošlog veka.\nOznakebanja Gejzer kupatilo planina Radan Rimsko Sijarinska spa\nPrethodni Ulična akcija Udruženja “PIT” – “Stop petardama-misli na nas”\nSledeći Otisak.org – nova platforma za proveru bezbednosti podataka o ličnosti


Predsednik Donald Tramp potpisuje izvršnu naredbu u Pentagonu\nPredsednik Donald Tramp je potpisao dve izvršne naredbe sa ciljem da pospeši bezbednost u Sjedinjenim Državama. Jednom od njih se ograničava ulazak svih sirijskih izbeglica u Sjedinjene Države na neodredjen period.\nIzvršna naredba pod nazivom "Zaštita nacije od ulaska stranih terorista u Sjedinjene Države", predvidja suspendovanje viza i drugih imigracionih beneficija za gradjane "zemalja koje izazivaju posebnu zabrinutost".\nDve agencije UN-a su danas izdale zajedničko saopštenje samo nekoliko sati posle Trampove naredbe u kojem se navodi: "Potrebe izbeglica i migranata širom sveta nikada nisu bile veće, a program njihovog raseljavanja u Sjedinjenim Državama je jedan od najvažnijih na svetu."\nUNHCR i Medjunarodna organizacija za migracije su saopštile kako se nadaju da će "Sjedinjene Države nastaviti da preuzimaju snažnu rukovodeću ulogu i dugu tradiciju zaštite onih koji beže od konflikta i progonstva". Te agencije su navele kako "duboko veruju da bi izbeglice trebalo da budu ravnopravno tretirane kad su u pitanju zaštita i pomoć, kao i prilike za raseljavanje bez obzira na veroispovest, nacionalnu pripadnost i rasu."\nTramp je potpisao tu naredbu juče u Pentagonu gde je učestvovao na ceremoniji polaganja zakletve novog sekretara za odbranu Džejmsa Matisa. Neposredno posle tog predsednikovog poteza demonstranti su održali protest ispred glavne federalne zgrade u Njujorku.\nKao razlog za ovu naredbu, dokument navodi napade 11. septembra, 2001. u Njujorku i Vašingtonu, od strane 19 stranaca koji su bez problema dobili vize da udju u Sjedinjene Države. Takodje se spominju drugi teroristički napadi tokom proteklih 15 godina od strane stranaca koji su ušli u SAD koristeći turističke vize, te vize za privremeni rad ili pak izbeglička dokumenta za raseljavanje u Sjedinjenim Državama.


Priveden vozač koji je upravljao automobilom pod dejstvom droge, u džepu mu pronađena droga koju je konzumirao! | Kruševac Info\nPriveden vozač koji je upravljao automobilom pod dejstvom droge, u džepu mu pronađena droga koju je konzumirao!\nPolicija je kod njega pronašla i manju količinu materije za koju se sumnja da je marihuana. Vozaču je određeno zadržavanje do 12 sati zbog upravljanja vozilom pod dejstvom psihoaktivnih supstanci i on će biti priveden sudiji Prekršajnog suda u Brusu.\nPijani vozač pokušao da vozi pešačkom zonom pa se…\nPosted in Hronika Tags: droga, drogirani vozač, Kanabis, marihuana\n« I dalje visok broj novozaraženih: Još 162 zaraženih korona virusom u okrugu\nRaspisan poziv poslodavcima da angažovuju lica iz marginalizovanih grupa u okviru programa „Zajedno za zajednicu“ »


Napisao/la Administrator 18/12/2018 . Objavljeno u Događaji\nGarancijski fond AP Vojvodine formiran je 18. decembra 20103. godine po ugledu na razvijene tržišne ekonomije, sa željom da poljoprivrednicima i privrednicima olakša pristup povoljnim kreditima.\nOsnovna delatnost Fonda je izdavanje garancija poslovnim bankama kao sredstvo obezbeđenja sigurnog vraćanja kredita.\nPrema rečima direktora Garancijskog fonda AP Vojvodine Đorđa Rakovića, u poslednjih 15 godina podeljeno je preko 1.700 garancija u vrednosti oko 60 miliona evra.\n“Osnovna sredstva Fonda obezbeđena su iz privatizacije preduzeća sa teritorije AP Vojvodine i iz budžeta, i ta sredstva su se iz godine u godinu uvećavala za iznos ostvarene dobiti. Takođe, ovom prilikom želim da naglasim da Garancijski fond danas ne koristi budžetska sredstva, i da posluje isključivo na osnovu sopstvenih prihoda”, rekao je na svečanosti Raković.\nPrve konkursne linije Garancijskog fonda bile su namenjene nabavci poljoprivredne mehanizacije, a kasnije i priključnih mašina. Paleta garantnih linija širila se na poljoprivredu i privredu, čime je Garancijski fond i praktično počeo da izvršava svoju misiju, a to je privredni razvoj AP Vojvodine, prateći program Pokrajinske vlade i nacionalnu strategiju privrednog razvoja Republike Srbije.\nRaković je rekao i da “garantne linije koje su danas aktuelne, predstavljaju zaokruženu celinu privrednih i poljoprivrednih delatnosti: od konkursa za mlade preduzetnike i početnike u biznisu, preko start-ap kredita, pa do garantnih linija koje pokrivaju sve delatnosti u poljoprivredi, možemo reći da Garancijski fond direktno utiče na stvaranje pozitivnog poslovnog ambijenta, odnosno i porast broja zaposlenih na teritoriji AP Vojvodine”.\nKada je reč o privredi, garantne linije za nabavku mašina i opreme namenjene su vlasnicima malih i srednjih preduzeća koji mogu da ih koriste za finansiranje nabavke proizvodne i prerađivačke opreme, kao i opreme u hotelsko-turističkom, medicinskom, nastavno-obrazovnom sistemu, prehrambeno-prerađivačkoj i mesnoj industriji.\nGarancijski fond za razvoj ruralne ekonomije\nNajveći broj izdatih garancija je iz oblasti poljoprivrede – oko 80%. Najviše garancija je izdato za nabavku poljoprivredne mahanizacije i priključnih mašina i za kupovinu poljoprivrednog zemljišta.\n“Taj podatak samo potvrđuje činjenicu da Garancijski fond intenzivno radi na razvoju ruralne ekonomske delatnosti sa fokusom na poljoprivrednu proizvodnju i agroindustriju. Ne treba izostaviti i naše linije za izgradnju silosa, podnih skladišta i hladnjača, kao i nabavku repromaterijala i izgradnju i rekonstrukciju objekata”, rekao je Raković.\nPrateći tehničko tehnološke novine Fond je uveo i garantnu liniju za nabavku energetski efikasne opreme i opreme za korišćenje obnovljivih izvora energije. Ovu liniju koriste klijenti za izgradnju zgrada, postavljanje novih solarno – termalnih sistema i toplotnih pumpi, i nabavku druge opreme čijom upotrebom se postiže značajna ušteda energije.\nRaković je podsetio da je Garancijski fond prva javna institucija koja je u svom programu poslovanja primenila sistem rodne ravnopravnosti definisan zakonom. Uz podršku Fonda stvoreni su uslovi za otvaranje 806 novih radnih mesta iz oblasti ženskog preduzetništva. Za ovu inovativnost Fond je dobio veliko međunarodno priznanje, evropsku nagradu za najbolje realizovani projekat iz oblasti rodne ravnopravnosti.\nGarancijski fond Vojvodine je uspeo da se uspešno pozicionira i na međunarodnom planu i član je Asocijacije evropskih garancijskih fondova.\n“Za proteklih petnaest godina rada, Garancijski fond AP Vojvodine usavršavao je svoje garantne linije. Ili, da budem precizniji – prilagođavao ih je ekonomskoj i privrednoj situaciji. Tako smo u poslednje dve godine, većini linija povećali finansijski limit za izdavanje garancija, i proširili mogućnost apliciranja na mala i srednja preduzeća”, podsetio je Raković.\nU narednoj godini podrška IT sektoru i izvozu\nU narednoj godini Fond će nastaviti da promoviše aktuelne linije, ali i da kreira nove.\n“Imajući u vidu to da je Novi Sad centar IT industrije, naredna linija biće podrška sektoru infomacionih tehnologija. Pored toga, jednom novom linijom biće obuhvaćena i izvozno orijentisana preduzeća, čime ćemo omogućiti klijentima da unaprede svoje izvozne potencijale”, najavio je Radović na svečanosti u Novom Sadu.\nGarancijski fond prepoznaje potrebe poljoprivrednika\nPokrajinski sekretar za poljoprivredu, vodoprivredu i šumarstvo dr Vuk Radojević je povodom obeležavanja 15 godina rada Garancijskog fonda Vojvodine, ukazao na značaj ove finansijske institucije.\n„Garancijski fond je u poslednje dve godine značajno inovirao u svoje konkursne linije i generalno ih prilagodio potrebama vojvođanske privrede. Veoma je značajno što posebno prepoznaje poljoprivrednike Vojvodine i njihove potrebe, kao i IPARD program, čime je omogućio da naši poljoprivrednici lakše dođu do povoljnih garancija i tako realizuju značajne investicije za vojvođansku privredu“, istakao je ovom prilikom Radojević.\nFoto: Garancijski fond APV\nOznake:AP Vojvodina, garancije, Garancijski fond, krediti, Novi Sad, Radojević


ICT Hub pokrenuo novu online eHUB platformu za deljenje poslovnih znanja\nKorišćenjem eHUB platfome, registrovani korisnici imaće pristup stučnim tekstovima i studijama slučaja koje je razvio ekspertski tim ICT Hub-a. Osim pomenutih alata, na raspolaganju će im biti i niz video materijala sa vrednim lekcijama za mlade, mala i srednja preduzeća, startape, ali i sve one koji su deo korporativnog sistema.\nSvake nedelje eHUB se ažurira novim sadržajem\nPovodom pokretanja ovog projekta, oglasio se i direktor ICT Hub-a Kosta Andrić, koji je tom prilikom istakao sledeće:\nPokrenuli smo ovu platformu kako bismo na jednom mestu razmenili znanja i iskustva stečena tokom proteklih godina. Zahvaljujući platfomi, zajedno ćemo tragati za konkretnim načinima i metodologijama uz pomoć kojih pojedinci i kompanije mogu da se prilagode novonastalim okolnostima.\nBudući da je nužda oduvek bila majka inovacije, ono što će napraviti najveću razliku u vremenima koja su ispred nas, jeste upravo sposobnost brzog i preduzetnog prilagođavanja.\nInače, platforma će svake nedelje biti ažurirana novim inovativnim sadržajima, relevantnim vestima iz zemlje i sveta, kao i korisnim linkovima, dok će članovi eHUB zajednice biti u mogućnosti da predlažu nove teme i pravce razmišljanja, kao i da o njima diskutuju u posebno osmišljenoj sekciji – eHUB zajednica.


Radojičić: Grad uvećao davanja za decu i mlade bez roditeljskog staranja, nastavljamo sa podrškom najranjivijih grupa - Beogradski Portal\nRadojičić: Grad uvećao davanja za decu i mlade bez roditeljskog staranja, nastavljamo sa podrškom najranjivijih grupa\nGradonačelnik Beograda prof. dr Zoran Radojičić saopštio je da je Grad Beograd Odlukom o pravima i uslugama socijalne zaštite za 2022. godinu uvećao davanja za decu i mlade bez roditeljskog staranja koji napuštaju domski i hraniteljski smeštaj.\n– Obezbedili smo ukupna sredstva od 39 miliona i 500 hiljada dinara za ovu grupu naših mladih sugrađana u 2022 godini. Reč je o stalnoj novčanoj pomoći mladima koji su sposobni za rad, koji nastavljaju samostalan život i dalje školovanje. Njima će sukcesivno biti isplaćivana materijalna podrška u mesečnom iznosu od jedne prosečne zarade od dana kada su napustili domski ili hraniteljski smeštaj, a najduže godinu dana, pod uslovom da najmanje dve godine pre završetka školovanja imaju prebivalište na teritoriji Beograda – istakao je gradonačelnik Radojičić.\nGradonačelnik je naglasio da Grad Beograd nastoji da pruža podršku svim sugrađanima kojima je ona potrebna, a da se posebno prilagođava potrebama dece i mladih koji spadaju u najranjivije grupe.\n– Grad ovim pokazuje da nastavlja svoju socijalno odgovornu politiku. Uvećanim davanjima Grad Beograd nastoji da bar delimično olakša život deci i mladima koji izlaze iz sistema domskog i hraniteljskog smeštaja. Ranija mesečna davanja za ovu grupu naših sugrađana su bila u visini polovine prosečne mesečne zarade, a sada su povećana na iznos prosečne mesečne zarade – naveo je Radojičić.\nGradonačelnik je ukazao na značaj ove izmene jer se na ovaj način pomaže mladima koji su navršili 18 godina i koji izlaze iz sistema socijalne zaštite da se osnaže za samostalan život.\n– Imajući u vidu da su ovo mladi ljudi koji uglavnom nemaju bližih srodnika koji bi im pomogli da se osamostale, Grad Beograd je tu da brine o njima, da im olakša nastavak školovanja i nalaženje posla. Svaka osoba treba da ima jednake šanse, pravo da uči, da se dalje obrazuje, radi i razvija. Zato je briga o mladima prioritet ovog grada – zaključio je Radojičić.


Radionica: Volonterski menadžment i angažovanje zaposlenih u zajednici – Smart kolektiv\nSmart kolektiv > Aktuelnosti > Radionica: Volonterski menadžment i angažovanje zaposlenih u zajednici\nBeograd, 30. jul 2019. – PredstavniciSmart kolektiva održali su radionicu pod nazivom Volonterski menadžment i angažovanje zaposlenih u zajednici, posvećenoj sve zastupljenijoj temi u kompanijama – programima korporativne filantropije.\nCilj ove radionice bio je osposobljavanje zaposlenih u kompanijama, da samostalno i individualno unutar svoje firme realizuju različite volonterske akcije i programe korporativne filantropije.\nPredstavnici Smart kolektiva su sa prisutnima razgovarali o vrstama volonterskih programa, radu sa specifičnim ciljnim grupama, ulozi vođe tima, motivaciji i definisanju zadataka, ali i o zakonu o volontiranju. Nakon teorijskog dela, usladila je i praktična vežba koja se sastojala od definisanja scenarija volonterske akcije prema zadatim smernicama.\nVolontiranje zaposlenih je jedan od prvih oblika korporativne filantropije koji je Smart kolektiv počeo da razvija, a u odnosu na period od pre 10 godina, kada ovaj koncept uopšte nije bio poznat, značajan broj kompanija u Srbiji danas realizuje volonterske programe i akcije. Smart kolektiv pruža podršku kompanijama da odaberu i organizuju volonterske aktivnosti, ali i kreira programe volontiranja zaposlenih koji su usklađeni sa strategijama i strateškim ciljevima kompanije, pomažući im da sistemski organizuju, prate i mere efekte volonterskog angažovanja svojih zaposlenih.


03.05.2020 u 16:04\nTurski F-16 približio se helikopteru s ministrom odbrane Grčke\nATINA – Turski vojni avion ušao je u grčki vazdušni prostor i približio se helikopteru u kojem su bili ministar odbrane Grčke Nikos Panagijotopulos i načelnik generalštaba Konstantinos Floros. Kako prenosi ANA, turski lovac F-16 preleteo je preko ostrva Inuses na visini od hiljadu metara i tom prilikom „uznemirio” helikopter s grčkim zvaničnicima, javlja Tanjug. Nakon toga je isti avion preleteo preko ostrva Agatonisi na nešto većoj visini. Grčki ministar i načelnik generalštaba obilazili su vojne položaje u Inusesu, Agatonisiju i Farmakonisiju.\n04.05.2020 u 09:00\nGrčka neće biti otvorena za turiste iz svih zemalja\nOd našeg dopisnika Atina – Sudbina grčkog turizma je neizvesnija nego ikada jer se u ovom trenutku jedino zna da će sezona početi 1. jula i da će trajati tri do četiri meseca. Sve ostalo, ko će i koliko će gostiju doći, u kakvim će hotelima i na koji način biti smeštani, hoće li to biti samo domaći ili i stranci, hoće li za sve biti potreban „kovid pasoš” i kako će on uopšte izgledati, ko će i koliko plaćati testiranje – za sada je nepoznato. Razmišlja se o bilateralnim dogovorima sa zemljama van Unije koje nisu bile veliko žarište i čiji bi građani pod određenim uslovima mogli ove godine da dođu na letovanje. Grčkoj se žuri da sagleda bar obrise ovogodišnje turističke sezone i položaj privredne grane koja čini 20 odsto ukupnih prihoda bez koga će zemlja, koja je tek\n02.05.2020 u 16:35\nATINA – Zemljotres jačine 6,6 jedinica po Rihteru registrovan je danas u Sredozemnom moru južno od grčkog ostrva Krit. Američka geološka služba je saopštila da se potres desio na dubini od 17 kilometara, javlja Beta. Najbliža naseljena mesta su udaljena oko 90 kilometara ka severu, selo Nea Anatoli i grad Jerapetra. Za sada nema izveštaja o eventualnim povređenima ili materijalnoj šteti.\n25.04.2020 u 22:51\nGrčki doktor poručuje: Ne možemo ostati zatvoreni 18 meseci\nATINA – Grčka ne može ostati zauvek zatvorena, rekao je danas profesor Sotiris Ciodras, portparol Ministarstva zdravlja za kovid-19, tokom dnevnog brifinga o virusu. Ciodras je napomenuo da mora postojati postepeno i kontrolisano ublažavanje restriktivnih mera i da su za to potrebni i oprez i strogo poštovanje higijenskih pravila. On je dodao da se strategija u Grčkoj zasniva na nauci, a ne na društvenom pritisku, objašnjavajući da je nemoguće nastaviti sa ograničenjem kretanja do otkrića vakcine, što bi moglo potrajati i do 18 meseci i čija bi efikasnost u svakom slučaju bila neizvesna, prenosi grčka agencija ANA. Bilo bi poželjnije vratiti se u normalu sada, a ne na jesen, kada i druge virusne epidemije, poput gripa, takođe počinju da se pojavljuju, ocenio je. Ciodras je\n20.04.2020 u 14:48\nPrilika i za Srbiju - grčki izvoz voća „procvetao”\nATINA - Nezapamćena kriza koju je izazvala pandemija Kovid 19 nanela je težak udarac mnogim ekonomijama, ali izgleda da je grčki izvoz voća doživeo „bum”, budući da se potrošači širom sveta okreću zdravijim proizvodima. Prema izjavi koju je objavio Inkofruit - Helas, Helensko udruženje izvoznika voća, povrća i sokova i kompanija za preradu, izvoz svežeg voća i povrća u Grčkoj trenutno ima veliki prodajni rast. Očekuje se da će, naročito grčki proizvođači kivija, imati rekordnu godinu kada je reč o količini njihovog izvoza. Pored toga, poljoprivredne kompanije koje proizvode pomorandže, jabuke, limun, krastavce, jagode, mandarine i drugo povrće i voće, u tonama beleže rast izvoza proizvoda. Porasla je i domaća potrošnja voća i povrća u Grčkoj. Ljudi se očigledno okreću zdravijim\n18.04.2020 u 17:03\nGrčki premijer poručio: Više nismo crna ovca Evrope\nATINA – Grčka više nije „crna ovca” Evrope, pokazala je disciplinu i žilavost u borbi protiv epidemije koronavirusom, rekao je danas grčki premijer Kirijakos Micotakis. On je u intervjuu za Katimerini rekao da je siguran da je njegova rana odluka o uvođenju restriktivnih mera bila ispravna, uprkos posledicama po ekonomiju zemlje. „Nekad se ujutru budim sa mišlju o tome da li je bilo neophodno. Očekivali smo veoma dobru fiskalnu 2020. godinu i mislili smo da smo krizu ostavili za sobom”, rekao je on. Micotakis kaže da će duboku recesiju ove godine zameniti snažan rast u 2021. godini, javlja Tanjug. U Grčkoj koja ima 10 miliona stanovnika, registrovan je mali broj slučajeva koronavirusa – 2.224 – u poređenju sa drugim evropskim zemljama, navodi Rojters. „Utešno je što više\n13.04.2020 u 20:45\nU Grčkoj 2.145 zaraženih koronom, 99 preminulih\nATINA - U Grčkoj je za poslednja 24 sata potvrđen 31 novi slučaj korona virusa, a još jedna osoba je preminula, saopšteno je danas u Atini. Ukupan broj inficiranih je 2.145, a od korona virusa je preminulo 99 osoba, prenosi agencija ANA. Kako je navedeno, 73 pacijenta se lece u jedinicama intenzivne nege, a njihova prosečna starost je 68 godina. U Grčkoj je do sada na Kovid-19 testirano 43.417 osoba.\n12.04.2020 u 09:48\nLONDON – Grčka ima klimu i mentalitet kao Italija i Španija, ali je uspela da izbegne scenario koji se u tim zemljama desio kada je reč o epidemiji koronavirusa. Atina je ovih dana neverovatno tiha, a uskim ulicama oko Partenona, koje su uvek prepune turista, sada prolaze samo vlasnici pasa sa svojim ljubimcima. Tako je od kada je Grčka uvela karantin 23. marta, što je učinila pre većine svojih evropskih komšija, podseća „Independent”. Zbog mera koje su preduzete Grčka je zabeležila oko 2.000 zaraženih i 90 preminulih od koronavirusa. To je mnogo manje od Italije, Španije i Francuske, mediteranskih zemalja slične klime i opuštenog mentaliteta koji je za mnoge bio glavni krivac kada se situacija na jugu Evrope otrgla kontroli. Grčka je, na primer, sve prodavnice osim


U Srbiju stiglo još 28.080 doza Fajzerove vakcine! | Happy BSC portal\nU Srbiju je danas stiglo još 28.080 doza Fajzerove vakcine.\nPrema broju građana koji su primili obe doze vakcine na milion stanovnika u svetu, Srbija je peta, posle Izraela, Sejšela, Ujedinjenih Arapskih Emirata i Bahreina. Srbija je ubedljivo prva u regionu po broju vakcinisanih na milion stanovnika, a slede Mađarska, Slovenija, Rumunija i Hrvatska. Srbija je na prvom mestu u regionu i prema broju građana koji su primili obe doze vakcine na milion stanovnika, a iza nas su Rumunija, Mađarska, Slovenija i Hrvatska.


Biserko o RSE: Medij koji neguje profesionalne standarde\nTog 31. januara 1994. godine prvi put se oglasila Radio Slobodna Evropa za Balkan. Uz dvadeseti rođendan jedna od prvih čestitki stigla je i od predsednice Helsinškog odbora za ljudska prava Sonje Biserko\nRadio Slobodna Evropa ima izuzetno značajnu ulogu u informisanju građana Srbije i Zapadnog Balkana. Nakon pada Slobodana Miloševića napravljen je značajan napredak u medijskim slobodama u Srbiji. Međutim, brutalni pritisci na medije u Srbiji zamenjeni su „mekim“ mehanizmima kontrole, koji imaju gotovo isti efekat – strogo kontrolisanu medijsku scenu. Uticaj svih Vlada od 5. oktobra i tajkunskih lobija na medije je veliki, a sve partije ih posmatraju isključivo kao sredstvo za vlastitu promociju i propagandu.\nVlada, iako javno zagovara evropski put, mnoge teme koje su važne za tranziciju Srbije i njeno priključenje Uniji, a osetljive za vladajuće partije iz različitih razloga, pokušava da stavi pod tepih. Vlasništvo u medijima u Srbiji, kao i tokovi novca u njima su izrazito netransparentni, a pluralizam medijskog sadržaja izuzetno ograničen. U tom kontekstu, postojanje programa Radio Slobodne Evrope u Srbiji i dalje predstavlja jedinstven doprinos objektivnom informisanju i raznolikosti medijske scene obezbeđujući sadržaje koji nisu dostupni u lokalnim medijima.\nNijedan medij u Srbiji ne bavi se toliko ozbiljno regionalnim temama koliko Radio Slobodna Evropa. Bez informisanja građana o dešavanjima u susednim zemljama nema ni jače regionalne saradnje\nRadio Slobodna Evropa je medij koji neguje profesionalne standarde, a posebno je značajan analitički pristup temama, po čemu je jedinstvena među elektronskim medijima u Srbiji. Nijedan medij u Srbiji ne bavi se toliko ozbiljno regionalnim temama koliko Radio Slobodna Evropa. Bez informisanja građana o dešavanjima u susednim zemljama nema ni jače regionalne saradnje. Većina ovdašnjih medija bavi se susedima na konfliktan način - uglavnom izveštava izuzetno šturo iz regiona ili pak prenosi vesti kada je reč o nekoj konfliktnoj temi. Recimo, podrške Briselskom sporazumu i srpsko-albanskog pomirenja neće biti ako građani nisu na pravi način informisani o životu suseda.\nNavodno, Vlada popravlja odnose sa susedima, to prvenstveno važi za Makedoniju i Crnu Goru, ali medijski tekstovi koji se bave tim zemljama prate staru matricu i na taj način i dalje provociraju nesporazume, ako nije reč o hipokriziji ovdašnje vlasti.\nSlobodna Evropa pomaže takođe građanima za razumevanje procesa evropskih integracija. Iako Vlada Srbije zagovara evropske integracije, mediji u Srbiji ne objašnjavaju građanima zašto je važan ulazak Srbije u EU. Objašnjavanje tih procesa je veoma važno sa stanovišta dobijanja podrške građana za EU i obezbeđivanje stabilnosti tog procesa. Teme koje su u tom smislu važne jesu i ljudska prava, aktivnosti civilnog sektora, a to sve ima veoma malo prostora u lokalnim medijima.\nRadio Slobodna Evropa je jedini elektronski medij, a verovatno i jedini medij u Srbiji, koji daje veliki prostor pojedincima i organizacijama - autohtonim zagovaračima evropskih integracija, ljudskih prava i sloboda, a koji predstavljaju manjinu u Srbiji. To doprinosi promeni stavova građana, odnosno njihovoj senzibilizaciji za pitanja koja se tiču poštovanja ljudskih prava i građanske solidarnosti sa ugroženim manjinama.\nRadio Slobodna Evropa je jedinstvena u pristupu tranzicionoj pravdi na Zapadnom Balkanu, i jedina koja se bavi suštinom rata i uzrocima rata u bivšoj Jugoslaviji. Što se tiče same Srbije, Slobodna Evropa je često veoma usamljena u tome da dublje ulazi u teme koje se tiču zločina nad nesrpskim stanovništvom u postjugoslovenskim zemljama. Recimo, nedavno otkrivanje grobnice u Tomašici u kojoj su pronađena tela ubijenih Bošnjaka iz okoline Prijedora, skoro je prećutana u srpskim medijima.\nGrađani i Srbije i Republike Srpske o tome su mogli da se informišu gotovo isključivo preko talasa Radio Slobodne Evrope.


Protecta MCI Beograd, Agencija Za Korporativnu Bezbednost\nDobrodošli u Protecta MCI\nPROTECTA MCI je posvećena pružanju najviših standarda korporativne bezbednosti uključujući i pristupačnost isplativim i jedinstvenim operativnim uslugama promovišući najefikasnije praktične metode po kojima se razlikujemo od konkurencije. Naša misija je pravovremeno implementiranje prilagođenih profesionalnih operativnih mera u Vašoj organizaciji u cilju obnove stabilnosti i postizanja održivog razvoja Vaše kompanije.\nKorporativna bezbednost predstavlja sveobuhvatnu zaštitu poslovanja i to je cilj kojem je posvećena naša agencija. Želja nam je da svojim stručnim radom pomognemo u eliminisanju ili efikasnom smanjivanju pretnji i rizika sa kojima se kompanije i preduzeća svakodnevno suočavaju.\nDobro orgnizovan sistem zaštite od svih vidova ugrožavanja poslovanja, uspostavljanje kvalitetnog sistema korporativne zaštite, predstavlja osnov za uspešno poslovanje uz nov pristup politici odlučivanja.\nSpremni smo da naše znanje i iskustvo u obavljanju ovih poslova stavimo na raspolaganje našim poslovnim partnerima i svesrdno im pomognemo u obezbedjivanju neometanog i sigurnog rada i razvoja.\nDrago nam je da se upoznajemo\nMi smo Vaš tim.\nKorporativna bezbednost predstavlja sveobuhvatnu zaštitu poslovanja i to je cilj kojem je posvećena naša agencija.\nPrevare se svakodnevno dešavaju širom sveta, a kompanije moraju nastojati da smanje rizik od prevara u svakodnevnom poslovanju.\nDetektivska i istražna delatnost je jedna od specijalnosti naše agencije kojom smo zaokružili spektar naših usluga.\nHigh Quality usluge bezbednosti\nProtecta MCI će uvesti Vašu kompaniju u sigurnije okruženje


Ikea dobila građevinsku dozvolu - Advertiser Serbia\nS ovim u veziDISTRIBUCIJAIkeaLisel Martinenko AgerlidSiniša MaliTrgovinski lanciVladislav LalićZorana Mihajlović\nBEOGRAD – Kompanija Ikea dobila je juče građevinsku dozvolu za izgradnju prve robne kuće u Srbiji, kod Bubanj potoka, koju je uručila potpredsednica vlade i ministarka građevinarstva, saobraćaja i infrastrukture Zorana Mihajlović, koja je poručila da je Srbija dobro mesto za ulaganje\nMihajlović je dozvolu uručila direktoru za nekretnike i razvoj kompanije Ikea za Jugoisočnu Evropu Vladislavu Laliću, u prisustvu gradonačelnika Beograda Siniše Malog. Građevinska dozvola je posle dugo godina data jednoj izuzetnoj kompaniji koja će u Srbiji da gradi i zaposli 300 ljudi, rekla je Mihajlović i dodala da gde god se Ikea pojavila uticala je na rast BDP-a zemlje i proglašaavna je za najboljeg poslodavca.\nPrema njenim rečima, dolazak stranih investitora u Srbiju podiže konkurentnost domaće privrede, a zadatak vlade je da dovodi investitore i da stvara što povoljniji ambijent za ulaganje da bi ti investitori ostali.\n„Srbija je dobro mesto za ulaganje i ubuduće biće još bolje mesto za ulaganje„, istakla je Mihajlovićeva i dodala da vlada čini sve da obezbedi povoljne uslova i domaćim i stranim investitorima.\nOva vlada radi u rokovima koje je postavila i protokol sa Ikeom se realizuje onako kako je dogovoreno, u saradnji sa Gradom Beogradom, rekla je Mihajlović i dodala da je projektom predviđeno izmeštanje naplatne rampe kod Bubanj potoka koja i inače treba da bude izmeštena zbog izgradnje obilaznice oko Beograda.\nLalić je rekao da je dozvola izdata u rekordnom roku od svega dva dana za objekat koji će se graditi kod Bubanj potoka. Sada predstoje priprema terena i izmeštanje naplatne rampe kod Bubanj potoka, a putna i vodovodna infrastruktura je planovima regulisana, rekao je Lalić i dodao da će pripremni radovi početi za nekoliko nedelja. Ikea ima planove da otvori još robnih kuća u Srbiji, ali će to zavisiti od uspešnosti prvog objekta u Beogradu, kazao je Lalić.\nGradonačelnik Beograda Siniša Mali je rekao da je investicija Ikea iznosi oko 70 miliona evra, koja će zaposliti najmanje 300 radnika i dodao da se već sledeće godine očekuje završetak tog objekta.\nOtpravnica poslova Ambasade Švedske u Beogradu Lisel Martinenko Agerlid pokazala je novinarima u Vladi Srbije mali imbus ključ, tvrdeći da u Švedskoj svi znaju šta je to, od premijera, poljoprivrednika i supermodela i umeju da ga koriste i ako ga imate u alatu, onda to znači da živite u „Ikea zemlji“. Ikea u Srbi znači da će svi građani imati pristup njenim proizvodima, dobrog kvaliteta i po razumnim cenama, što je već viđeno u zemljama u okruženju, rekla je švedski diplomata i ocenila da je današnje uručivanje građevinske dozvole jednoj švedskoj komapniji veoma bitan korak u odnbosima dve zemlje.\nMemorandum o saradnji Ministarstva gradevinarstva Srbije, grada Beograda i kompanije Ikea potpisan je oktobra 2014. godine.\nIkea je ranije najavila da će uložiti oko 300 miliona evra u izgradnju pet robnih kuća u Srbiji.\nRojters: Srpska vina se uspešno vratila na svetsko tržište\nGorenje – Najbolje iz Srbije


Naslovnica NAJNOVIJE Društvo Nagrađeni đaci generacije\nĐacima generacije osnovnih i srednjih škola u Novom Pazaru danas su uručene plakete i novčane nagrade za postignuti uspeh u dosadašnjem školovanju.\nJedna od njih ukupno 22 nagrađenih, učenica Osnovne škole “Rastko Nemanjić” iz Deževe, Martina Biševac rekla je za radio Sto plus da je ponosna na postignute rezultate i istakla “da se trud uvek isplati”.\n“Trebalo je puno rada i truda da bi se postigli željeni rezultati i ova zahvalnica je samo potvrda napornog rada svih ovih godina. Moja poruka svim budućim generacijama je da nikada ne posustanu jer se trud uvek isplati”, rekla je ova buduća srednjoškolka.\nGradonačelnik Novog Pazara Nihat Biševac rekao je da je grad ponosan na sve uspehe i postignute rezultate najboljih đaka.\n“Grad Novi Pazar će i dalje nastaviti da ulaže u vaše obrazovanje i da bude podrška vašem daljem usavršavanju i sticanju znanja. Kao akademski građani vi ćete doprineti uspehu našeg grada i dati doprinos razvoju naše zajednice”, dodao je Biševac.\nNajboljih šest učenika srednjih škola dobilo je od lokalne samouprave po 40.000 dinara, dok je 16 đaka generacije u osnovnim školama nagrađeno sa po 30.000 dinara.


Iznenađenje u Rimu — eliminisan Nadal - Sputnjik Srbija\n07:46 20.09.2020 (osveženo 08:00 20.09.2020) Preuzmite kraći link\nNadal je savladan posle dva sata igre.\nBio je to njihov 10. meč i prva pobeda Argentinca, protiv branioca trofeja i devetostrukog šampiona Rima.\nŠvarcman će u polufinalu igrati protiv Kanađina Denisa Šapovalova, koji je savladao Bugarina Grirora Dimitrova sa 6:3, 2:6, 6:3.\nU drugom polufinalu, Novak Đoković će se sastati sa Norvežaninom Kasperom Rudom.\nĐoković u polufinalu Rima\nĐoković: Bilo je bitno da pobedim posle onog u Njujorku\ntenis, Rim, Rafael Nadal


Đilas: Jutka se više nikada neće vratiti na vlast, ja mu to garantujem | Autonomija\nĐilas: Jutka se više nikada neće vratiti na vlast, ja mu to garantujem\n"Oni koji krše zakon biće u zatvoru"\nJedan od lidera Saveza za Srbiju (SzS) Dragan Đilas izjavio je danas da je siguran da su predsedniku opštine Brus Milutinu Jeličiću Jutki obećali iz Srpske napredne stranke (SNS) da će se kad-tad vratiti na vlast, ali da garantuje da Jeličić nikada više neće biti na nekoj funkciji.\n„Siguran sam da su mu u SNS obećali da će biti zaštićen, da su mu obećali samo da podnese ostavku pa će se vratiti. Neće se nikada vratiti, ja to mogu da mu garantujem“, poručio je Đilas sa skupa opozicije u Brusu.\nOn je kazao da će biti pokrenut proces o nelegalnoj gradnji objekta na Kopaoniku, sa kojim se povezuje Jeličić i dodao da se taj savez bori za državu u kojoj će svako moći da kaže šta misli, a oni koji krše zakon biti u zatvoru.\n„Naša akcija nije motivisana samo da se smeni neko sa vlasti, jer će opet doći iz istih organa, već je ovo bila zaštita svih ljudi koji su bili izloženi nasilju“, rekao je Đilas.\n„To bi bila pobeda za sve one ljude koji su na neki način stradali od predsednika opštine Brus u prethodnom periodu, a pre svega žene“, rekao je Obradović.\nMeđu okupljenima bili su i drugi lideri SzS, kao što su Borko Stefanović, Miroslav Aleksić i Janko Veselinović.\nPojedini mediji preneli su da je Skupština opštine Brus na današnjoj sednici konstatovala ostavku Jeličića.\nSzS: SNS batinaši koji su umalo ubili Stefanovića u Kruševcu, poslati u Brus da brane Jutku\nOpozicioni Savez za Srbiju (SzS) optužio je danas Srpsku naprednu stranku (SNS) da je „batinaše koji su poslati da štanglom razbiju glavu“ Borku Stefanoviću u Kruševcu krajem prošle godine, danas poslala u Brus da brane dosadašnjeg predsednika te opštine Milutina Jeličića Jutku, koji je osumnjičen za seksualno zlostavljanje.\n„Više od 20 batinaša pod direktnom kontrolom (šefom BIA) Bratislava Gašića, danas su poslati na prethodno najavljeni opozicioni skup ispred zgrade opštine Brus, sazvan da bi se zahtevalo usvajanje ostavke Jeličića. Poslati su da provociraju, prete i vređaju, a među njima bio je i Saša Delić, šef komunalne policije u Kruševcu, koji je viđen na licu mesta i prilikom pokušaja ubistva Borka Stefanovića“, naveo je SzS u saopštenju.\nTaj savez je dodao da je to još jedan pokušaj vlasti da dovođenjem svojih „batinaša“ na opozicione skupove zastrašuje narod.\n„Takođe, dokaz je da se SNS ne odriče svojih ljudi osumnjičenih za pokušaje ubistva, seksualna uznemiravanja i druga teška krivična dela, te da povremenim predstavama za javnost i političkim ‘kažnjavanjem’ svojih nasilnika zapravo pokušava da sakrije i zaštiti kriminalce u svojim redovima„, dodao je SzS.


Stiven Hoking: Ako vanzemaljci pozovu, ne odgovarajte - Sputnjik Srbija\n10:28 25.07.2017 Preuzmite kraći link\nStiven Hoking je još jednom upozorio da komuniciranje s vanzemaljcima neće biti dobro po civilizaciju.\nOn je u novom dokumentarcu „Omiljena mesta Stivena Hokinga“ komentarisao Glize 832c, egzoplanetu na kojoj možda ima života.\n„Jednom ćemo dobiti signal sa planete poput ove, ali bi trebalo dobro da razmislimo da li ćemo odgovoriti na njega. Susret sa nekom naprednom civilizacijom mogao bi da bude kao susret Kolumba i starosedelaca Amerike. To se nije dobro završilo“, rekao je Hoking, prenosi B92.\nTreba imati u vidu da je Zemlja prilično bučna planeta, koja emituje radio i TV signale u svemir već decenijama. Neki astronomi veruju da bi nas vanzemaljska civilizacija dovoljno napredna da brzo putuje svemirom dosad već opazila.\nStiven Hoking, vanzemaljci, svet


Radio România Internaţional/ Budućnost počinje danas/ Suspendovan zamenik direktora Rumunske obaveštajne službe\nSuspendovan zamenik direktora Rumunske obaveštajne službe\nBogdan Matei , Teodora Kristez\nZamenik direktora Rumunske obaveštajne službe (SRI) general Florijan Koldea suspendovan je sa funkcije.\nSebastijan Gica u video snimku\nKoldea je sada predmet unutrašnje ankete pomenute ustanove. U kominikeu Obaveštajne službe se ističe da «usled informacija o generalu- poručniku Florijanu Koldi koje su verifikovane nakon što su dospele do javnosti, direktor Rumunske obaveštajne službe Eduard Helvig odlučio je, u skladu sa procedurama, formiranje specijalne komisije za proveru eventualnih kršenja zakona ili profesionalne deontologije. U ovom smislu, do okončanja verifikacija, general Florijan Koldea je stavljen na raspolaganje, u skladu sa legalnim predvidjanjima, a njegove nadležnosti preuzima direktor Rumunske obaveštajne službe Eduard Helvig».\nKomentatori ocenjuju da «informacije koje su dospele do javnosti» odnose se, u glavnom na optužbe koje je na njegov račun izrekao bivši poslanik Sebastijan Gica. U video-snimku koji je prenela televizijska stanica koju kontroliše, Sebastijan Gica je trvdio da je na godišnjem odmoru na Sejšelima bio zajedno sa zamenikom direktora obaveštajne službe i njegovom suprugom. Kontroverzna ličnost, bivši socijaldemokratski poslanik koji je migrirao u malu evroskeptičnu formaciju koja nije ušla u Parlament, Sebastijan Gica je jednostavno nestao krajem prošle godine, te je protiv njega izdata medjunarodna poternica za nedela korupcije. Iako nije sasvim kredibilno lice, Gica sebe smatra osvetnikom. On kaže da obelodanjuje informacije o rukovodiocima Rumunske obaveštajne službe i Nacionalne antikorupcijske direkcije (DNA) jer se, po njegovom mišljenju, u Rumuniji stvari brzo kreću ka nekoj vrsti terora, kojem niko neće moći odoleti.\nTeror, diktatura, policijska država, republika tužilaca- ove su omiljene reči političara protiv kojih su pokrenute istrage za korupciju i za koje Florijan Koldea i šefica Antikorupcijske direkcije Laura Kodruca Koveši su najprezrenije javne ličnosti. Dugo vreme skoro nedodirljivi, sada je Koldea veoma vulnerabilan, a neki kažu čak da postoji rizik da u samo 45. godini života okonča karijeru obaveštajnog oficira. On je postao čuven 2005. godine, kada je koordinirao misiju oslobadjanja troje rumunskih novinara kidnapovanih u Iraku, a tadašnji šef države Trajan Basesku imenovao ga za zamenika direktora obaveštajne službe. Koldea je ovu funkciju obavljao nešto više od jedne decenije, dok su na čelu pomenute ustanove bila tri direktora, i ostao važna osoba službe i nakon što je Basesku predao predsedničku štafetu Klausu Johanisu.\nKomentatori spekulišu sada da je Florijan Koldea postao žrtva sopstvene kreacije, u smislu da je, uz podršku Rumunske obaveštajne službe, od Sebastijana Gice, koji je bio običan IT stručnjak, napravio milionera u evrima, velikog favorita da potpiše ugovore sa državom, uticajnog političara i člana parlamentarne komisije za kontrolu aktivnosti Rumunske obaveštajne službe.


U registru posrednika upisano 227 lica - PKS-RPK Novi Sad\n– U Registar posrednika u rešavanju sporova do sada je upisano 227 lica, a taj broj iz nedelje u nedelju raste – izjavio je ministar pravde Nikola Selaković na Drugoj godišnjoj konferenciciji Nacionalnog udruženja medijatora Srbije.\nOn je rekao da je Ministarstvo pravde 4. februara ove godine objavilo javni poziv za izdavanje dozvola za posredovanje u rešavanju sporova i pristupilo formiranju Registara posrednika. Selaković je na skupu u Privrednoj komori Srbije kazao da je do novembra ukupan broj lica koja su upisana u registar posrednika bio 227, a da je samo u petak potpisao oko 15 novih rešenja.\n– To pokazuje da njihov broj iz nedelje u nedelju raste i da je realno broj onih koji se bave posredovanjem značajno veći – rekao je ministar.\nOn je podsetio na to da se Zakon o posredovanju u rešavanju sporova primenjuje od ove godine i da je njime predviđeno vođenje Registra podsrednika, kao javne centralne elektronske baze podataka.\nSelaković je kazao da je u narednom periodu neophodno da se izradi program mera promocije posredovanja kao alternativnog načina rešavanja sporova, koji bi obuhvatao dalje upoznavanje kako stručne tako i laičke javnosti s novinama zakona u cilju podizanja svesti o posredovanju kao alternativnoj metodi rešavanja sporova, ali i koji bi obuhvatao različite programe sudski povezanog posredovanja.\nOn je dodao da je organizovanje konferencija poput ove veoma važno, imajući u vidu značaj, i da je resorno ministarstvo otvoreno da čuje sve predloge i podrži aktivnosti koje će omogućiti efikasniju i delotvorniju primenu sistema alternativnog načina rešavanja sporova.\nSelaković je kazao da su Nacionalna strategija za reformu pravosuđa za period 2013–2018. godine i prateći Akcioni plan za njeno sprovođenje kao jedan od prioriteta postavili rasterećenje sudova, uspostavljanjem efikasnog i održivog sistema rešavanja sporova putem medijacije – posredovanja. Selaković je podsetio na to da je posrednik dužan da Ministarstvu pravde podnese godišnji izveštaj o obavljenim posredovanjima koji sadrži podatke o vrsti spornog odnosa, mestu u kojem je sproveden postupak posredovanja i načinu okončanja postupka posredovanja, uz poštovanje načela poverljivosti.\nMinistar je istakao i to da je, osim izdavanja dozvola za posredovanje, aktom Ministarstva utvrđen i Program osnovne obuke, dok se program specijalizovane obuke utvrđuje posebnim aktom strukovnog udruženja za određenu oblast, uz saglasnost Ministarstva. Podsetio je i na odredbe Kodeksa etike, koji propisuje da posrednik svojim ličnim angažovanjem unapređuje praksu posredovanja, saradnju među posrednicima i stručnjacima iz drugih oblasti, koje su od značaja za posredovanje i afirmiše postupak posredovanja kao pogodan i preporučljiv način mirnog rešavanja sporova na profesionalan, istinit i dostojanstven način.\nMedijacija je miran način rešavanja sukoba u kojem neutralan i nepristrasan medijator pomaže stranama u sporu da postignu međusobno prihvatljivo rešenje. U poslednjih nekoliko decenija, kako je rečeno na skupu, primetno je da medijacija dobija primat u odnosu na druge načine rešavanja sporova, a neretko je prvi izbor vlada, javnih institucija, sudova, advokata, privrednih društava i građana u rešavanju različitih vrsta konflikata.\nPredsednik Nacionalnog udruženja medijatora Srbije Blažo Nedić rekao je da bi bilo dobro da se na državnom nivou usvoje preporuke da pre sudskog postupka spor pokuša da se reši na miran način, odnosno medijacijom


НЕИДЕНТИФИКОВАНИ СРБИ: БиХ добија милионе за идентификовање наших жртава рате, све је као и пре!\nNEIDENTIFIKOVANI SRBI: BiH dobija milione za identifikovanje naših žrtava rate, sve je kao i pre!\nMeđunarodna komisija za nestala lica u BiH, koja je od 2008. godine preuzela rad entitetskih komisija za traženje nestalih, dobila je do sada za identifikaciju i čuvanje tela u oko 12 grobnica na teritoriji Federacije oko 15 miliona evra. To za Sputnjik tvrdi Nedeljko Mitrović, predsednik Republičke organizacije porodica ubijenih i nestalih u Republici Srpskoj. Prema njegovim rečima, na prostoru BiH još je 3.000 neidentifikovanih „slučajeva“. Broj lica srpske nacionalnosti je 1. 665, od čega je 1.019 civila.\n„Od kada je ova Komisija preuzela identifikaciju tela, identifikovala je samo 40 tela srpske nacionalnosti. Na godišnjem nivou oni troše oko 3.500.000 evra na ’skladištenje‘ tela koja čekaju identifikaciju. A ovim tempom, biće im potrebno bezmalo 40 godina da identifikuju sve preostale srpske žrtve. Prednost imaju bošnjačke žrtve, što je diskriminacija, politizacija i žrtava i porodica žrtava, ali i vid korupcije jer je nemoguće da sa tolikim novcem ne može da se brže dolazi do identifikovanja tela“, kaže on.\nMitrović dodaje da ne postoji Centralni registar nestalih, već da se kosti iz grobnica čuvaju u hladnjačama u Visokom i Tuzli (gde je i zajednička laboratorija za identifikaciju), dok su neka tela iz 30 grobnica iz Sarajeva, za koja se pretpostavlja da su Srbi, privremeno sahranjena na groblju u Visokom, bez identifikacije.\nFederalna strana, objašnjava Mitrović, nije odmah vršila slaganje skeletnih ostataka „po prirodi“ (skeleta) već je u kese stavljala sve nađene kosti — i to mi, ističe on, zovemo „slučaj“ jer to nije telo osobe već — skup kostiju.\n„Nema nijednog dokumenta da je Komisija koja ovo radi državna, već je osnovana od strane američke administracije. U komisiji nema Srba, a cilj je da se kroz ekshumacije prikupi što više dokaza za procesuiranje ratnih zločina protiv Srba pred Haškim tribunalom“, tvrdi on.\nMitrović zbog toga smatra da se novac koji se dobija i koji, kako napominje, nije mali, troši na pronalaženje i identifikaciju isključivo bošnjačkih žrtava, dok su zanemarene srpske žrtve i grobnice koje još nisu ekshumirane a zna se da su tamo tela srpskih žrtava. On dodaje da je poznato da na Ozrenu postoje grobnice gde leže pobijeni Srbi, a da nije ispitan ni region Prijedora gde je, kakao kaže, prva žrtva bila Srbin.\nGodine 2004. Bošnjaci su „dobili“ oko trideset grobnica, gde su navodno sahranjeni ubijeni Bošnjaci. Obdukcije su završene, kao i identifikacije, ali oni ih ne sahranjuju odmah, i ne daju tela odmah, već svake godine to prikazuju u svetu kao veliki masakr, kada se sahranjuje po nekoliko stotina tela. To je slučaj Srebrenice.\nTo je manipulacija, jer nikada niko nije naučno utvrdio da li su svih sahranjeni poreklom iz Srebrenice, niti da li su baš svi Bošnjaci… Broj od 8.000 i nešto ubijenih Bošnjaka u Srebrenici nije nikada nepobitno dokazan.\nSrbe, s druge strane, i kada identifikuju, predaju u tajnosti porodici i za to niko ne zna“, kaže on, napominjući da u fiokama Suda u BiH ima 147 zahteva za ekshumaciju tela sa mesta gde se pretpostavlja da leže ubijeni Srbi.


Kim širi raketnu bazu, snimci dokaz Sjeverna Koreja znatno je prošilira svoju bazu raketa dugog dometa, smještenu u planinskom dijelu zemlje, a čemu svjedoče satelitski snimci.\n06. 12. 2018. u 16:41 Nejla Kolar/Face TV\nDiplomatski razgovori sa SAD-om nisu učinili ništa što bi Kim Džong Una spriječilo da masovno proizvodi I raspoređuje nuklearne bojeve glave. Na snimcima jasno se vidi da je raketna baza i dalje aktivna te da se kontinuirano nadograđuje. Uprkos petomjesečnim dogovorima Washingtona i Pyongyanga ništa nije postignuto po pitanju denuklearizacije.\nBaza je odavno poznata američkim obavještajnim agencijama, međutim slike otkrivaju izgradnju novih objekata, koji do sada nisu identifikovani. Nova raketna baza predstavlja prijetnju za SAD, zbog kako se navodi jedinstvene lokacije, gdje bi SAD bile na direktnom udaru.\nTrump je često posljednjih mjeseci govorio o odsustvu testova balističkih raketa u Sjevernoj Koreji, što bi trebalo da bude znak diplomatskog napretka.\nTakođer, smatra da je Kimova ponuda demontaže nekih objekata za testiranje signalizira da je lider Sjeverne Koreje ozbiljan po pitanju denuklearizacije, ipak satelitski snimci pokazuju drugačije.\nVlast u Francuskoj osudila ponašanje demonstranata koji su pozivali policiju na samoubistvo


Pariz ipak dobija svoju piramidu - PODOVI\nArhitektura Pariz ipak dobija svoju piramidu\nNakon duge borbe na sudu „Tour Triangle“ će, sada je izveno, postati najviši neboder izgrađen u centru Pariza posle davne 1973. godine. Upravni sud u Parizu je, konačno, potvrdio građevinsku dozvolu izdatu u aprilu 2015. godine, odbacivši žalbe podnete protiv zgrade. Poslednja odluka trebalo bi da otvori put za početak izgradnje 180 metara visoke kule, a zamerke zbog kojih je i došlo do sudskog procesa su bile da će projekat uticati na karakter i interes susednih mesta i monumentalnih perspektiva. Projekat je završila firma Herzog & de Meuron.\nIzvođač radova Unibail-Rodamco ima nameru da započne izgradnju kule 2020. godine, sa ciljem da ona bude završena do početka Olimpijade 2024. godine. Ova kula će biti jedna u nizu visokospratnica preko 100 metara koje će biti izgrađene u Parizu, posle zabrane izgradnje zgrada iznad sedam spratova u gradu donešena je dve godine nakon izgradnje kule „Tour Montparnasse“ koja je završena 1973. godine.\nHerzog & de Meuron prvi put je prezentovao projekat za piramidalni neboder još 2008. godine, a završetak zgrade je prvobitno planiran do 2014. godine. Zgrada oblika zarubljenje piramide izgledaće drugačije u zavisnosti od toga odakle se posmatra. Iz centralnog dela Pariza, zgrada će izgledati kao tanka kula, ali će sa istoka i zapada biti u svom punom obliku.\nKula će imati neverovatna 42 sprata i u okviru nje će se nalaziti hotel sa 120 soba kao i kancelarijski prostor za 5.000 ljudi zajedno sa domom zdravlja i dnevnim boravkom.\n„Tour Triangle“ će kada se bude izgradila biti treća po veličini građevina u centru Pariza, posle „Tour Montparnasse“ i Ajfelove kule.\nPrethodni tekstUZIN izbor 15 proizvoda za izvođenje 90% svih radova\nSledeći tekstKako postaviti pločice velikog formata?


Analitičari: Kosovo nikada nije bilo "bolesnije | WebTribune\nHome SPEKTAR Analitičari: Kosovo nikada nije bilo “bolesnije\nKosovo se, po mišljenju analitičara, sedam godina po proglašenju nezavisnosti našlo pred najvećim izazovom, sličnim začecima kriza i ratova – masovnim egzodusom stanovništva, prenosi dnevnik “Koha ditore”, povodom godišnjice jednostrano proglašene nezavisnosti.\n“To se smatra suštinskim pokazateljem koji govori da su kosovske institucije doživele neuspeh”, piše taj prištinski dnevnik, navodeći da na Kosovu još nisu uspela da, kako treba, zažive tri osnovna stuba: skupština, vlada i sudstvo.\nMeđutim, prenosi “Koha ditore”, najveći izazov pred kojim se našlo Kosovo za ovu godišnjicu, što po mišljenju analitičara liči na krizna i ratna žarišta, jeste masovni egzodus stanovništva, što se smatra za suštinski pokazatelj neuspešnog rada institucija.\nList “Zeri” piše da je Kosovo u dubokoj ekonomskoj krizi, u krajnjem siromaštvu, velikoj nezaposlenosti, s kriminalom i korupcijom na najvišem nivou.\n“U svoj sedmi rođendan Kosovo ulazi bolno, jer ga je masovni egzodus teško ‘ranio'”, piše list, navodeći da Kosovo tokom proteklih sedam godina nikada nije bilo “bolesnije” u socijalnom i ekonomskom pogledu.\n“Put Kosova u proteklih sedam godina je bio koliko težak, toliko i izazovan u mnogim oblastima. Ali, godina koju smo za sobom ostavili, a koju je karakterisala šestomesecna blokada, ostaće upamćena kao izgubljena godina u svim segmentima. Za proteklih sedam godina državnosti Kosovo je priznalo 106 zemalja, a za razliku od prethodnih godina, u 2014. Kosovo su priznale samo četiri države. Odgovornost za sve te neuspehe pada na lidere institucija, ali i politickih partija”, piše list.\nDan pred godišnjicu po gradovima ima manje zastava, dok u Prištini, glavnom gradu Kosova, vlada mračno raspoloženje, podvlači “Zeri”.\nEkonomski eksperti navode da je u poslednjih sedam godina privreda u stalnom padu.\nBruto godišnji proizvod je 2008. godine bio na nivou 7,2 odsto, dok je u 2014. rast samo 3,0 odsto. Ibrahim Redžepi, direktor Instituta “Straš”, rekao je da svi pokazatelji beleže pad koji se odražava na rast nezaposlenosti i siromaštva.\n“Sadašnji nivo rasta nije dovoljan za prevazilaženje velikih ekonomskih i socijalnih problema koji nastavljaju da se gomilaju. Na održavanje pozitivnog nivoa rasta je uglavnom uticao javni sektor koji je prvo karakterisao veliki broj stranih investcija, koje su kasnije počele da se smanjuju”, ukazao je on.\nPrema njegovim rečima, struktura investicija nije bila dobra, jer nije garantovala dugoročni razvoj, uglavnom zbog fokusa koji je stavljen na putnu infrastrukturu.\n“Istovremeno kao da su bili zaboravljeni ostali značajni sektori koji su mogli da utiču na kvalitet života, standard i zapošljavanje, kao što su obrazovanje, zdravstvo, poljoprivreda”, rekao je Redžepi za dnevnik “Kosova sot”.\nOn je precizirao da je trgovinski deficit sa 1,7 milijardi evra porastao na 2,2 milijarde.\nSkupština Kosova je 17. februara 2008. jednostrano proglasila nezavisnost od Srbije.


Bregzit-poslednji korak (23.11.2018)\n25. novembra u Briselu evropski lideri okupiće potpisaće sporazum o izlasku Velike Britanije iz Evropske unije i političku dejlaraciju o budućim odnosima izmedju dve strane.\n25. novembra u Briselu evropski lideri okupiće potpisaće sporazum o izlasku Velike Britanije iz Evropske unije i političku dejlaraciju o budućim odnosima izmedju dve strane. Evropski i britanski pregovarači postigli su saglasnost o povlačenju Londona, dokumentu od 600 stranica koji pokriva sve elemente razdrućivanja: prava gradjana, finansijsko poravnanje, tranzitni period, upravljanje i protokole o Gibraltaru, Kipru i Irskoj. Protokolom o Irskoj sprečeno je postavljanje stroge granice izmedju Irske i Severne Irske. Evropski lideri su pozdravili dogovor postignut posle dugotrajnih pregovora, a ministri inostranih poslova zemalja članica Unije nekoliko dana kasnije dali su u Briselu zeleno svetlo sporazumu. Istovremeno predsednik Donald Tusk je izrazio zadovoljstvo radom pregovaračkog tima Evropske unije na čelu sa Mišelom Barnijeom: ,, Bio sam celo vreme uveren da Bregzit nije gubitnička varijanta i da se pregovori vode samo o kontroli gubitaka. Ostvarili ste dva najvažnija cilja. U prvom redu smanjili ste gubitke izazvane Bregzitom i u drugom osigurali interese i životne principe 27 članica i Evropske unije uopšte. Ako ne bih bio uveren da ste učinili sve što ste mogli za odbranu interesa 27-morice ne bih predložio da ozvaničimo ovaj sporazum. Dozvite mi da kažem i našim britanskim prijateljima da ću učiniti sve da ovaj rastanak bude što bezbolniji i za nas i za vas.''\nPosle duge i napete sednice u Londonu premijerka Tereza Mej je uspela da pridobije saglasnost kabineta za nacrt sporazuma, a sutradan je u Parlamentu razgovarala o terminina sporazuma. Sporazum će Velikoj Britaniji omogućiti bliske odnose sa komunitarnim blokom, odbranu prava državljana i sprečavanje uvodjenja stroge granice izmedju Irske i Severne Irske, precizirala je Tereza Mej. Po oceni britanske premijerke sporazum je nabolje moguće resenje: ,,Tvrdim da je nacrt sporazuma najbolje pregovoreno rešenje, a vlada treba da odluči da li treba da napredujemo u pregovorima. Izbori nisu bili nimalo laki, naročito kada je reč o klauzuli o Irskoj, ali prema usvojenoj odluci Vlada treba da prihvati nacrt sporazuma o izlasku Uije i političku deklaraciju. Nalazimo se pred konačnim korakom koji će nam omogučiti na napredujemo i finalizujemo sporazum u narednim danima. Odluke nisu donete lako, ali smatram da su one na liniji i u nacionalnom interesu.''\nIli ćemo prihvatiti ovaj sporazum, koji je u skladu sa rezultatom referenduma, kontroli novca, zakonodavstvu i našim granicama, odbranom naših radnih mesta, bezbednosti i jedinstvu Kraljevine ili čemo napustiti Uniju bez ikakvog dogovora.''-izjavila je Tereza Mej. Prema dogovoru Velika Britanija i Evropska unija imaće pristup tržištu druge strane po ekvivalentnom principu. Ova odredba omogućava princip očuvanja carinske unije na odredjeno vreme kako bi Velika Britanija mogla da reši pitanje granice izmedju Irska i Severne Irske kako se sprecilo uvodjenje fizičke granice od pre mirovnih sporazuma\n,,Moj pristup pregovorima je bio taj da u prvi plan postavim nacionalne a ne sopstvene političke interese. Čvrsto sam ubedjena da je izabrani put najbolji za zemlju i britanske državljane''-dodala je Tereza Mej koja se suočava sa ostavkama u sopstvenom kabinetu i gubljenjem velikog broja pristalica. Deklaracijom o budućim odnosima izmedju Evropske unije i Velike Britanije ide u paketu sa sporazumom o povlaćenju postignut 14. novembra, sporazum koji sadrzi poglavlja kao što su ekonomska razmena, usluge, investicije, zaštitu gradjana. U krivičnoj oblasti predvidjaju se brzi i efikasni dogovori koji će omoguciti Ujedinjenom Kraljevstvu i članicama Unije ekstradiciju sumnjivih i osudjenih osoba. Nacrtom deklaracije dve strane se obavezuju da preduzmu potrebne mere za stupanje dokumenta na snagu do kraja 2020. godine.\nPublicat: 2018-11-23 10:05:00\nVizualizari: 213 Tipareste


Biznis.ba - Za godinu proizvedu milijardu tableta\n"Hemofarm" d.o.o. Banjaluka\nZa godinu proizvedu milijardu tableta\nT. C. 11:13 / 16.10.2017.\nČetiri miliona proizvedenih tableta dnevno ili preko milijardu tableta na godišnjem nivu proizvede se u "Hemofarmovoj" fabrici lijekova u Banjaluci, jednoj od najsavremenijih u cijelom regionu.\n"'Hemofarm', prateći savremene terapijske preporuke u medicini, konstantno uvodi nove, savremene, lijekove dostupne našim građanima, pa naš portfolio danas broji oko 450 lijekova, medicinskih sredstava i dijetetskih suplemenata", poručuju oni.\nDa podsjetimo, "Hemofarm" je u BiH osnovan 1996. godine, a 2003. godine otvorena je fabrika lijekova u Banjaluci, čime je "Hemofarm" postao jedini domaći proizvođač lijekova u Republici Srpskoj.\nOd avgusta 2006. "Hemofarm" je član njemačke "STADA grupe", jedne od najvećih generičkih farmaceutskih kompanija u Njemačkoj.\n"Ipak, finansijska vrijednost to nije pratila, sve do prošle godine, kada smo preuzeli lidersku poziciju na tržištu BiH", poručuju u "Hemofarmu".\n"Naš recept za uspjeh su naši zaposleni i zato akcenat stavljamo na kontinuiranu edukaciju svih zaposlenih. Nova znanja i vještine su dobra investicija za budućnost svih, jer ni najsavremenije mašine ni oprema ne vrijede mnogo bez edukovanog kadra koji će rukovoditi njima", smatraju oni. Cjelokupan pristup poslovanja kompanije baziran je na četiri ključne vrijednosti, a to su brižnost, kvalitet, dostupnost i povjerenje.\n"Sve te vrijednosti objedinjene su u našem sloganu 'Svako dobro'. Naš cilj jeste da nastavimo biti, kao i dosad, pouzdan partner zdravstvenom sistemu i pacijentima, te da nastavimo, konkretnim djelima, s unapređenjem života svih članova zajednice. Naša kompanije posebnu pažnju posvećuje pacijentima, ugroženim kategorijama stanovništva, svojim zaposlenim i zdravom životnom okruženju", poručuju iz ovog farmaceutskog diva.\nNajveće probleme u poslovanju im stvara administracija s komplikovanim i često nepotrebnim procedurama, te sistem u zemlji, za koji ocjenjuju da je trom. Kako kažu, često se spominje crna lista poreskih obveznika, dok onu bijelu malo ko spominje, a na kojoj se i sami nalaze od samog početka.\nU "Hemofarmu" smatraju kako je neophodno da sa državom i lokalnom zajednicom postoj partnerski odnos, na obostrano zadovoljstvo.\n"Međutim, problem s kojim se mi, ali i ostali proizvođači susrećemo je nelojalna konkurencija, gdje i država i lokalna zajednica treba da zaštite, ali i promovišu domaću proizvodnju. Realnost je da su domaće kompanije te koje zapošljavaju radnike, plaćaju poreze, doprinose i izmiruju svoje obaveze", zaključuju u ovoj kompaniji.


Prikazivanje članaka po tagu dzudo\nSvetosavski turnir: Uspešni prvi nastupi\nBečejski džudisti su uspešno startovali u novoj kalendarskoj godini.\nMEĐUNARODNI TURNIR U TEMERINU: Mladost u trendu\nDžudisti bečejske Mladosti osvojili su prošlog vikenda u Temerinu, na 27. Međunarodnom turniru za poletarce, mlađe i starije pionire, kadete i juniore pet medalja - četiri srebrne i jednu bronzanu.\n08 april 2011\tSportski mozaik\nPrvenstvo Vojvodine: Medalje za prvenstvo države\nPrvenstvo Vojvodine za mlađe pionire održano je prošleg vikenda u Stepanovićevu uz učešće 136 takmičara iz 26 kluba.\nPrvenstvo Srbije: Bronza za Marka i Milicu\nDžudisti bečejske Mladosti učestvovali su prošlog vikenda na tri turnira i osvojili čak jedanaest odličja (0, 3, 6).\n22 april 2011\tSportski mozaik\nTrofej Beograda: Sabo je reprezentativac\nRobert Sabo, kadet bečejske Mladosti je osvajanjem bronzanog odličja u kategoriji do 65 kilograma na turniru „Trofej Beograda“ za kadete i juniore održanom 16. aprila, izborio status reprezentativca Srbije.\nPored njega na turniru je boje bečejskog kluba branio i Robert Farkaš, koji je u kategoriji do 60 kilograma zauzeo visoko peto mesto.\n17 jun 2011\tSportski mozaik\nPrvenstvo Srbije za starije pionire: Farkaš šampion države\nNemanja Farkaš, džudista bečejske Mladosti, osvojio je zlatnu medalju na prvenstvu države za starije pionire u kategoriji do 34 kilograma.\n23 septembar 2011\tSportski mozaik\nII TROFEJ „VRŠAC 2011“: „Zlatni“ Dragović i Avramov\nNa turniru II Trofej „Vršac 2011“, održanom 18. septembra, nastupilo je 302 takmičara iz 28 klubova sa teritorije Srbije.\n07 oktobar 2011\tSportski mozaik\nMXIV MEĐUNARODNI i IV MEMORIJALNI TURNIR „ŽELJKO NIKOLIĆ“: Bečejske strunjače za respekt\nU pozitivnoj atmosferi, zbog osvajanja još jedne medalje Danijela Pavić koja je na Prvenstvu Srbije za mlađe seniore u subotu u Nišu osvojila treće mesto u kategoriji do 52 kilograma, Džudo klub Mladost iz Bečeja organizovao je u 2. oktobra u OSC-u „Mladost“ XIV međunarodni i IV memorijalni turnir „Željko Nikolić“ uz učešće 402 takmičara iz 42 kluba sa teritorije Hrvatske, Srbije, Slovačke, Mađarske i Rumunije. Jedna od novina na turniru bila je novčana nagrada za kadete u iznosu od 50 evra za prvo mesto.\n21 oktobar 2011\tSportski mozaik\n„TROFEJ BEOČINA“: Kornel Sabo osvojio zlato\nNajsjajniju medalju na turniru „Trofej Beočina“ za poletarce, mlađe i starije pionire, održanom prošle subote u Beočinu, uz učešće 287 takmičara iz 35 klubova sa teritorije Bugarske, Rumunije, Hrvatske i Srbije, osvojio je stariji pionir Kornel Sabo u kategoriji do 55 kg, član bečejskog kluba Mladost.\nDŽUDO KUP „SIRMIUM 2011“: Bronze za poletarce\nPoletarci bečejske Mladosti, Džonatan Pavić i Luka Sremčević, osvojili su prošle subote na Međunarodnom džudo kupu „Sirmium 2011“ za poletarce i pionire (učestvovalo 275 takmičara iz 29 klubova sa teritorije BiH, Hrvatske i Srbije) bronzane medalje: Pavić u kategoriji +50 kg, a Sremčević u kategoriji do 50 kg.


Predsednik Rusije Vladimir Putin razgovarao je telefonom sa predsednikom Francuske Emanuelom Makronom i nemačkim kancelarom Olafom Šolcom\nPredsednik Rusije Vladimir Putin razgovarao je telefonom sa predsednikom Francuske Emanuelom Makronom i nemačkim kancelarom Olafom Šolcom.\nOn ih je obavestio da je ruska strana otvorena za obnovu dijaloga sa Kijevom koji je prekinut upravo krivicom ukrajinske strane.\nTakođe ih je upozorio na to koliko je opasno dalje "pumpanje" Ukrajine oružjem sa Zapada.\nKako je rekao, to vodi ka destabilizaciji situacije.\n- Predsednik Rusije je oštro govorio o tome koliko je opasno dalje 'pumpanje' Ukrajine oružje sa Zapada, upozorivši na rizike dalje destabilizacije i eskalacije humanitarne krize - ističe se u saopštenju Kremlja.\nSa sagovornicima je razgovarao i o specijalno vojnoj operaciji u Ukrajini istakavši da ruske snage striktno poštuju humanitarno pravo.\nRuski predsednik je objasnio Makronu i Šolcu kako se organizuje proces normalizacije života u Marijupolju i drugim oslobođenim gradovima Donbasa, saopštio je Kremlj.\nJedna od tema razgovora bilo je i pitanje prehrambene bezbednosti, a s tim u vezi Putin je argumentovano i na osnovu konkretnih podataka objasnio stvarne uzroke poteškoća u isporukama hrane koje su nastale kao posledica pogrešne ekonomske i finansijske politike Zapada i antiruskih sankcija.\n- Rusija je spremna da doprinese pronalaženju varijanti izvoza žita bez prepreka, uključujući i izvoz ukrajinskog žita iz crnomorskih luka - rekao je ruski lider.\nŠolc i Makron pozvali Putina na primijre i pregovore\nPredsednik Francuske Emanuel Makron i nemački kancelar Olaf Šolc razgovarali su danas sa ruskim predsednikom Vladimirom Putinom, kojeg su pozvali na ozbiljne direktne pregovore sa predsednikom Ukrajine Volodimirom Zelenskim, kao i na diplomatsko rešenje konflikta.\nPutin razgovarao sa Makronom i Šolcom: Otkriveno šta im je sve rekao\nKako se navodi u saopštenju koje je objavila nemačka vlada, Šolc i Makron su apelovali na Putina i da se pobrine za poboljšanje humanitarne situacije za civilno stanovništvo u Ukrajini.\nNavodi se, da su u razgovoru čuli da će ratni zarobljenici biti tretirani u skladu sa međunarodnim pravom, posebno Ženevskom konvencijom, i da će biti osiguran pristup predstavnicima Međunarodnog komiteta Crvenog krsta.\nŠolc i Makron su sa Putinom razgovarali i o globalnoj situaciji u snabdevanju namirnicama, koja je poremećena usled ruske agresije.\nMakron, Šolc i Putin saglasni su o ključnoj ulozi Ujedinjenih nacija u postizanju i sprovođenju mogućeg dogovora za rešavanje konflikta.\nPortparol nemačke vlade Štefan Hebeštrajt preneo je da je razgovor održan na inicijativu Makrona i Šolca i da je trajao 80 minuta.\nDodao je da su kancelar i predsednik Francuske insistirali na hitnom primirju i povlačenju ruskih trupa iz Ukrajine.\nRusija-Ukrajina Rusija Ukrajina Rusija Ukrajina vesti Vladimir Putin Olaf Šolc Emanuel Makron\nŠta su evropski lideri poručili iz Kijeva: Ukrajina kao deo EU, a Zelenski traži još oružja (VIDEO)\nPoseta evropskog trojca Kijevu: Šta kaže Kremlj, a čemu se nadaju Ukrajinci?\nDobro zezanje uz rusku votku?! Lideri EU na zgarište zemlje koju su iskoristili protiv Rusije krenuli kao na ekskurziju (FOTO)\nSetili se posle više od 100 dana rata: Šolc, Makron i Dragi planiraju da posete Kijev\nŠolc: Evropa treba da se pripremi za proširenje\nPutin poručio na samitu: Zajednička politika zemalja BRIKS važna kao nikada pre\nKad Šolcovom savetniku "prekipi",, onda evropski lideri ostanu u šoku: "Ne popuštajte Ukrajini, gledajte u Rusiju"\nPutin najavljuje: Raketa "Sarmat" u upotrebi krajem godine, može da pogodi metu bilo gde na svetu